«У беларус эмас». Лукашенконинг Россияга қочиб кетган рақиби у ҳақда кескин фикрлар билдирди\n11:55 / 03.08.2020\nБеларусда ўтказиладиган президент сайловида номзоди рўйхатга олинмаган Валерий Цепкало мамлакатнинг амалдаги президенти Александр Лукашенко ҳақида кескин фикрлар билдирди. Сиёсатчи давлат раҳбарини республика аҳолиси учун бегона деб билади.\nБеларусдаги президент сайловида қатнашишга рухсат берилмагандан сўнг Россияга қочиб кетган Валерий Цепкало рақиби Александр Лукашенко ҳақида кескин фикрлар билдирди. Бугун у қўшни мамлакатдан туриб актив сиёсий кураш олиб боряпти. У Лукашенкони беларус халқига мутлақо бегона деб билишини билдирди.\nЦепкало Лукашенко Беларуснинг амалдаги конституцияни доимий равишда бузиб келаётгани ва ҳужжатларни қалбакилаштириш билан шуғулланаётганини қайд этди. Шунинг учун сиёсатчи беларусларга «амалдаги режимнинг моҳиятини» – республикадаги ҳокимият тизимининг ҳақиқий юзини кўрсатишни хоҳлайди.\n«Лукашенко, биз беларуслар ўзимизни қандай ҳис қилаётганимиз ва бизни чет элда қандай қабул қилишаётгани каби ҳақиқий беларус эмас», дейди амалдаги президентнинг рақиби. Цепкалонинг қўшимча қилишича, республика Лукашенко ирсий тарафдан ҳам, ахлоқий тарафдан ҳам мамлакат аҳолиси учун мутлақо бегона.\n«Бизнинг асосий мақсадимиз – Беларусни Лукашенкодан бутунлай халос қилиш, уни бутунлай янчиб ташлаш, мажозий маънода уни ўйиндан ташқари ҳолатда қолдириш», дейди Цепкало Forbes нашрига берган интервьюсида.\nСиёсатчининг сўзларига кўра, Россияга қочиб ўтганидан кейин у очиқ гапира олиш имкониятига эга бўлган. Яқинлашаётган сайловларда нима бўлишини тахмин қилишнинг иложи йўқ, деган у.\nЭслатиб ўтамиз, сиёсий таъқиблардан қочиб мамлакатни тарк этган Цепкало Россияга ўз фарзандлари билан кўчиб ўтган. Унинг хотини Вероника Цепкало эса Минскда қолган ва президентликка номзодлардан бири Светлана Тихановскаянинг сайловолди штабида фаолият кўрсатмоқда.\nАлександр Лукашенко тўнғич ўғлига генерал унвонини берди


Хитойда COVID-19: Пекинда февралдан буён илк бор фавқулодда ҳолат эълон қилинди – Газета.uz\nLotinchada 15 июн 2020, 20:37 Коронавирус Жаҳон\nХитой пойтахти Пекинда охирги 4 кун ичида шаҳарда касаллик бўйича 79 та янги ҳолат аниқланди — Пекинда бундай статистика февраль ойидан бери кузатилмаётган эди, дея хабар берди Reuters. «Синьфади» бозорида вирус тарқалиши ҳолатлари аниқлангач, Пекинда фавқулодда ҳолат эълон қилиниб, мактаблар, спорт иншоотлари ёпилди ва барча тадбирлар бекор қилинди.\nАниқланишича, Пекинда сўнгги икки ой ичидаги илк бор коронавирус аниқланган бемор яқин орада шаҳар ташқарисига чиқмаган ва шаҳарга яқинда келган инсонлар билан мулоқотда бўлмаган. Кейинчалик аниқланишича, у июнь ойининг бошида «Синьфади» бозорида бўлган.\nБир қатор тадқиқотлардан кейин Пекинга вирус Европадан кириб келди, деган хулоса чиқарилди. Эпидемиологлар вирус музлаган гўшт ва балиқ махсулотлари орқали кириб келган бўлиши мумкинлигини ҳам тахмин қилмоқда. Яъни, бу кўпчилик ўйлаганидек «иккинчи тўлқин» эмас, балки бириничисининг давомидир.\nҲозирда бозордаги барча ишчилар тестдан ўтказилмоқда. Ҳукумат, шунингдек, 30 майдан буён ушбу бозорда бўлган барча 200 минг аҳоли ҳам тестдан ўтказиши лозимлигини таъкидлаб, уларга ҳозирги вазиятда ўз уйларида 14 кунлик каратинда қолишларини тавсия қилди.\nВирус тарқалишининг янги ўчоғи деб топилаётган «Синьфади» чакана бозори Пекин жанубида жойлашган бўлиб, Хитойдаги энг катта бозорлардан бири ҳисобланади. 10 мингдан ортиқ ишчи ишлайдиган бозор Уханьдаги денгиз маҳсулотлари бозоридан 20 марта каттароқ. Бу ердан махсулотлар Пекиндан ташқари Хитойнинг кўплаб шимолий вилоятларига ҳам етказилади.


ТЕРМОТРАНСФЕРЛИ / SM-Service Инжиниринг компанияси\nШошилинч қўнғироқ +998 90 977 07 50\nКомпаниянинг расмий дистрибьютори\nГРАФИК ВА МАНЗИЛ ТИЗИМЛАРИ\nИККИЛАМЧИ ЎРАМНИ МАРКИРОВКАЛАШ ВА ЁРЛИҚЛАШ\nAsosiy > Саноат принтерлари > ТЕРМОТРАНСФЕРЛИ\nVideojet® DataFlex® линейкаларининг термотрансферли принтерлари эгилувчан қадоқ идишларда юқори аниқликка эга тасвирларни босмадан чиқаради, бекор туриб қолиш ва белги қўйиш (маркалаш) топшириғини алмаштириш вақтини ҳамда риббон узилиши сабабли чиқимларни минимумга қадар камайтиради.\nУшбу принтерлар сизнинг эҳтиёжларингизни қондириш учун бир қатор муҳим афзалликларга эга, шу жумладан риббонлар узун, нашр қилиш тезлиги юқори, хатолар ва бекор туриб қолишларнинг олдини олиш функцияси, операторлик интерфейси мавжуд.\n32 мм ёки 53 мм босма каллакли Videojet DataFlex® 6320 термотрансферли принтер ускунага арзон хизмат кўрсатилиши сифатида ишлаб чиқилган.\nУшбу варианти ўртача тезликларда эластик қадоқ идишларни белгилаш (маркалаш) учун ажойиб ечим ҳисобланади.\nVideojet 6210 термотрансферли принтер – бу фойдаланувчилар учун синовдан ўтказилган, аналогли (масалан, ғилдиракли ёки иссиқлайин босма орқали) белги қўйиш (маркалаш)дан рақамли белги қўйиш (маркалаш)га ўтувчи тежамли ечим.\nУшбу принтер паст тезликка эга линияларда старт-тўхташ ёки узлуксиз режимда эластик қадоқ идишларни белгилаш (маркалаш) учун жуда мос бўлиб, асосан озиқ-овқат саноатида фойдаланилади.\nVideojet 6250 термотрансферли принтер ўртача тезликка эга линияларда бир дақиқада 250 тагача қадоқ идишни белгилаш (маркалаш) учун мўлжалланган бўлиб, қадоқлаш ва герметизация учун кўплаб турдаги ускуналар учун жуда мос.\nАгар юқори ишлаб чиқариш унумдорлиги ва иш бажара олиш имкониятлари муҳим бўлса, Videojet DataFlex 6420 термотрансферли принтер эластик қадоқлаш материалларида тез суръатли белгилаш (маркалаш)ни таъминлайди.\nМуайян аниқ талабларга жавоб бериш учун 53 мм ёки 107 мм босма кенглигига эга 6420 принтерлари тавсия қилинади. 53 мм босма кенглиги эластик қадоқлаш идишларини белгилаш (маркалаш), шу жумладан, бир дақиқада 400 тагача қадоқ идишни белгилаш (маркалаш) имкониятига эга юқори тезликка эга горизонтал қадоқлаш бўйича аксарият вазифалар учун жуда мос.\nDataFlex IP Plus\nDataFlex Plus ҳимояли Videojet IP термотрансферли принтер иш якунлангандан сўнг линияларни сув оқими билан тозалаш амалга ошириладиган тизимларда эластик плёнкани белгилаш (маркалаш) учун жуда мос.\nТозалаш вақтида IP туркумли ҳимояга эга DataFlex принтери тайёргарлик вақтини қисқартирган ва операторга бошқа масалаларни ҳал қилиш учун бўш вақт қолдирган ҳолда ўз жойида қолдирилиши мумкин.\nVideojet DataFlex Plus термотрансферли принтер эластик қадоқ идишда юқори аниқликка эга тасвирларни нашр қилади ва бекор туриб қолишларни ҳамда риббон узилиши ва белгилаш (маркалаш) топшириқларини алмаштириш туфайли чиқимларни минимумга қадар қисқартиради.\nDataFlex Plus принтери 53 мм ёки 107 мм босма кенгликда етказиб берилади. Бу мазкур муайян шароитлар учун иқтисодий жиҳатдан самарали ҳал қилиш учун босма каллак ва риббоннинг энг оптимал мувофиқлигини танлаб олиш имконини беради.\nТАКЛИФ ҚИЛИНАЁТГАН ТЕХНИКА\nПринтер номи: Videojet 1220\nПринтер тури: ТОМЧИ ОҚИМЛИ\nПринтер номи: Videojet 2120\nПринтер тури: ИККИЛАМЧИ ЎРАМНИ МАРКИРОВКАЛАШ ВА ЁРЛИҚЛАШ\nПринтер номи: Videojet DataFlex® 6320\nПринтер тури: ТЕРМОТРАНСФЕРЛИ\nПринтер номи: Videojet Marsh PatrionPlus\nПринтер номи: Videojet 3120\nПринтер тури: ЛАЗЕРЛИ\nПринтер номи: Videojet 8510\nПринтер тури: ТЕРМООҚИМЛИ\nБу ерда Сиз маркировка жиҳозлари бўйича саволлар беришингиз мумкин\nБарча савол - жавоблар\nМАРКИРОВКА ЖИҲОЗИ УЧУН БУЮРТМА ШАКЛИ\nМаркировка жиҳозига буюртма қолдиринг, бизнинг мутахассис сизга яқин орада қўнғироқ қилади.\nМАРКИРАТОРЛАРНИ ВА ОФИС ТЕХНИКАСИНИ ТАЪМИРЛАШ ВА ТЎЛАТИШ УЧУН\nЎз буюртмангизни бизнинг сервис марказимизга жўнатинг. Марказ мутахассиси сизга қўнғироқ қилади ва саволларингизга жавоб беради\nСАВДО БЎЛИМИ БОҒЛАНИШЛАРИ\nТел./факс: +998 71 237 50 49\nТел.: +998 71 237 03 38\nТошкент ш., Усмон Носир кучаси, 54A-уй, ориентир: "Аския" бозор.\nТел./факс: +998 71 253 85 15\nТошкент шахри, Лашкарбеги кучаси\nПодписка на новости: подписка\nTel: +998 90 977 07 50


'Ўш шаҳар кенгашига сайлов қонунбузарликларга тўла бўлди' - BBC News O'zbek\nImage caption 1 март куни адолатли сайловлар ўтказиш талаби билан Ўшда кўп минг кишилик норозилик намойиши уюштирилди\n4 март куни Ўш шаҳар кенгашига сайлов ўтказилган.\nБи-би-си билан суҳбатда ўшликларнинг айтишларича, маҳаллий кенгашга ўз номзодини илгари сурган етти партия ҳам сохтагарчиликка йўл қўйганлар.\nШаҳар кенгаши ўз-ўзини бошқариш органи бўлиб, Ўш шаҳар кенгаши 45 вакилдан иборат бўлиши талаб этилади.\nБу ўринларга 700 номзод рўйхатга олинган.\nБу галги сайловга Қирғизистонда рўйхатдан ўтган 7 партия ўз аъзоларининг Ўш шаҳар кенгашига сайланишлари учун курашга киришганлар.\nБулар - Қирғизистон Президенти Алмазбек Атамбаевнинг Социал-Демократик партияси, Бош вазир Ўмурбек Бабановнинг "Республика" партияси, "Ата Мекен", Ўш шаҳри ҳокими Мелис Мирзакматов етакчилигидаги "Улуттар Биримдиги"(Халқлар бирлиги), "Адилетуу Киргизстан"(Адолатли Қирғизистон), Халқ-демократик партияси ва "Замондош" партиялари.\nКузатувчиларга кўра, бу партиялар орасида энг кўп овозни "Улуттар Биримдиги", "Республика" ва Социал-демократик партия вакиллари тўплашлари кутилган.\n1 март куни\nБироқ ўшликлар овоз бериш куни асли шаҳарда истиқомат қилмайдиган инсонларни Ўш шаҳри атрофидан автобус ва маршрут таксиларида тўплаб овоз бериш учун олиб келинганликларини айтишди.\nУ ёки бу партияга овоз берган кишига 100 Қирғиз сомидан 500 сўмгача ваъда қилингани маълум бўлган.\nБундай қаллобликлар барча партиялар томонидан содир этилганини айтишган Ўш шаҳрида яшайдиган одамлар.\nЎшда яшайдиган ўзбеклар ўтган йил кузидаги Қирғизистон президентлигига сайловларни эркин, ҳаққоний ўтганини, хоҳлаган одам хоҳлаган сиёсатчисига овоз бериш эркинлигига чиндан ҳам эга бўлишганини айтишади.\nБу президентлик сайлови якуний натижасига ҳам таъсир кўрсатмай қолмаган, мамлакатдаги аксар ўзбекларнинг Президент Алмазбек Атамбоевга овоз берганлари хабар қилинганлар.\nБироқ 4 март кунидаги маҳаллий кенгашга сайлов кунида мухбирлар Ўш шаҳри ҳокими Мелис Мирзакматов тарафдорлари бўлган қирғиз миллатига мансуб ёш йигитлар деярли ҳар бир сайлов участкаси олдида кўзга ташланганини айтганлар.\nМухбирларга кўра, Ўш ҳокими шу йўл билан рақиб партияларига нисбатан кўп овоз тўплашни мақсад қилган.\nБир неча участкаларда ўзбеклар ўзларига овоз беришга йўл бермаганликларидан шикоят қилганлар, бироқ бу шикоятларга нисбатан ҳеч қандай чора кўрилмаган.\nСайлов мулозимларига кўра, жами сайловчиларнинг қарийб 70 фоизи овоз беришда қатнашганлар, овоз бериш пайтида жиддий қонун бузилиши ҳоллари кузатилмаган.\nҚирғизистон: Ўшда қирғиз мухолифатининг йирик намойиши бўлиб ўтди


Қирғизистон чегарасида яна қуролли можаро юз берди | Qalampir.uz\nЖамият\t02 Июнь 19:50 47043\nТожикистон чегарадаги муаммони ҳал қилишга йўл қўймаяпти – Қирғизистон Давлат чегара хизмати\nБугун, 2 июнь куни Қирғизистон Чегара хизмати қирғиз-тожик чегарасида ўқотар қурол қўлланган янги тўқнашув юз берганини маълум қилди.\nҚирғиз чегарачиларининг маълумотларига кўра, Қирғизистоннинг Боткен вилояти Эки-Тош аҳоли пунктида бугун, 2 июнь куни кечаси, тахминан соат 1:20 да Тожикистон томондан номаълум шахслар Ош-Исфана йўналишида ҳаракатланиб кетаётган 1982 йилда туғилган Қирғизистон фуқароси Б.Б.нинг автомобилига қарата ов қуролидан бир неча марта ўқ узган.\nЭркак жароҳатланган. Ҳозир воқеа жойида милиция ходимлар иш олиб боряпти. Улар тергов ҳаракатлари олиб боради. Улар ҳодиса жойи ва ўққа тутилган автомобилни кўздан кечиряпти. Чегарадаги умумий вазият барқарор.\nТожикистон томони ҳозирча вазиятга изоҳ бермаган.\nҚайд этиш керакки, бу сўнгги ой давомида Қирғиз-тожик чегарасида юз бераётган тўртинчи қуролли можаро.\nИкки давлат чегара хизматлари бир-бирини можаро келтириб чиқариш ва бошқа томонга қарата ўқ узишда айблаб келади.\nТожикистон ва Қирғизистоннинг умумий чегараси 970 кмга тенг. Шундан 519 километри келишилган бўлиб, қолган қисми можароли ҳисобланади.\nЭслатиб ўтамиз, 31 май куни Ўзбекистон ва Қирғизистон чегара ҳудудидаги аҳоли ўртасида Чашма булоғининг сувидан фойдаланиш устида можаро келиб чиқди. Икки ўртадаги жанжалда Ўзбекистондан 187 киши яраланган, Қирғизистондан 25 киши жабрланган. Бир нечта уйга ўт қўйиб юборилган.\nЮз берган тўқнашув бўйича Ўзбекистон Бош вазири Абдулла Арипов ва Қирғизистон Бош вазирининг биринчи ўринбосари Кубатбек Боронов учрашув ўтказиб, тергов ҳаракатини биргаликда олиб боришга келишиб олди.\n26 Сентябрь 13:35 37850\n26 Сентябрь 21:29 33292\n26 Сентябрь 11:26 31607\n27 Сентябрь 21:41 29526\n28 Сентябрь 10:15 26966


Сайловлар: "Ҳокимлар яна Мирзиёевни алдади" - BBC News O'zbek\nСайловлар: "Ҳокимлар яна Мирзиёевни алдади"\n25 Декабр 2017\nФото муаллифлик ҳуқуқи Gov.uz\nImage caption Президент Мирзиёев Мирзо Улуғбек туманидаги 162-сайлов участкасида овоз берган.\nТошкент шаҳар халқ депутатлари туман Кенгашларига якшанба куни ўтган сайлов натижалари эълон қилинган.\nПойтахт сайлов комиссияси раиси Ҳамид Каримовнинг Тошкенда ўтган брифингда маълум қилишича, 330 сайлов участкасининг 279 тасида ғолиблар аниқланган, 51 та сайлов участкасида эса қайта овоз бериш ўтказилади.\nСайлов комиссиясига кўра, сайловда 1,267 миллион киши ёки пойтахт сайловчиларининг 81,2 фоизи қатнашган.\nКун.уз нашри Учтепа туманидаги овоз бериш жараёнида сайлов қонунчилигининг "очиқчасига бузилиш" ҳоллари ҳақида ёзган.\nЖумладан, бир киши бир неча сайловчи учун овоз берган, сайловдан бир кун олдин ҳам сайлов тарғиботлари давом этган ва маҳалла фуқаролар йиғини вакили кимга овоз бериш кераклигини "тавсия қилган" .\nКун.уз сайловчиларнинг фаоллиги ҳақида расмийлар берган рақамларни савол остига олган.\nОвоз бериш жараёнларида сайлов қонунчилигининг бузилиш ҳоллари кенг тарқалганини Би-би-си суҳбатлашган айрим пойтахтлик сайловчилар ҳам тасдиқлашди.\nОлмазор туманидаги истиқомат қиладиган фаол Абдураззоқ Содиқовнинг айтишича, номзодлар сайловдан олдин аҳоли билан учрашмаган, баъзи маҳаллаларда сайлов тарғибот плакатлари ҳам йўқ.\nФото муаллифлик ҳуқуқи kun.uz\nImage caption Кун.уз Учтепа туманида сайлов қонунчилигининг "очиқчасига бузилиш" ҳоллари ҳақида ёзган.\nАммо сайловдан бир кун олдин маҳалла фуқаролар йиғини раислари одамларга телефон қилиб, пўписа қилишган.\n"Сайловга бормасанг, маҳалладан справка ололмайсан" дейишди ва баъзилар қўрққанидан овоз берди. Аммо масалан, бизнинг маҳалладан борганлар жуда камчилик эди",- дейди Абдураззоқ Содиқов.\nУнинг ўзи Олмазор туманидаги учта сайлов участкасидаги овоз бериш жараёнларини кузатгани, уларда оммавий қонун бузилишларига гувоҳ бўлганини таъкидлайди.\nФаолга кўра, сайловлар Президент Мирзиёев кутган натижани бермайди.\n"Чунки туман ҳокимларининг позицияси мустакҳкамлигича турибди. Президент айтганларинин тескарисини қўрқмасдан қиляпти. Сайлов комиссиясини ҳам ўзлари тузган, ўзлари сайланяпти. Ижро маҳкамасининг раҳбари қонун чиқарув органида депутат бўлиши демократияга зид, деб айтганди Президент. Аммо шундан кейин ҳам ҳокимлар билганини қилди", - дейди тошкентлик фаол.\nСайловда ишончли вакил сифатида қатнашган фаоллардан бирининг Би-би-сига айтишича, у овоз бериш жараёнларидан "кимнинг сайланиши аввалдан маълум бўлган" деган хулосага келган.\n"Ғолиб номзод билан қолганлар ўртасидаги фарқ ер билан осмонча. Аксарият жойларда ғолиб қолган номзодлардан ҳаммасининг биргаликдаги овозидан кўпроқ овоз олган", - дейди у.\nУнинг фикрича, ҳақиқий рақобат бор жойда натижа бошқачароқ бўлади.\nБи-би-си сайловларда қонун бузилиши билан боғлиқ хабарлар юзасидан Марказий сайлов комиссиясига мурожаат қилди. Аммо комиссия мулозими туман кенгашларига сайловлар учун пойтахт сайлов комиссияси масъуллигини айтиб, изоҳ беришдан бош тортди.\nЯкшанба кунги сайловлар Шавкат Мирзиёев ҳокимиятга келганидан буён маҳаллий кенгашларга илк сайловлар бўлган.\nБи-би-си Ўзбек хизмати билан Telegram орқали боғланишни истасангиз, телефонимиз: +44 7858860002


Қашқадарёда 11 кишини чув туширган она-бола ушланди | Qalampir.uz\nҚашқадарёда 11 кишини чув туширган она-бола ушланди\nЖамият\t07 Апрель 17:43 5608\nЯқин йиллар ичида авж олган ўз фарзандини қанчадир маблағ эвазига бошқага сотиб юбориш жинояти ҳақида ҳамма эшитган. Бундай “она”лар ўз жиноятининг сабабини кўп ҳолларда моддий тарафлама қийинчиликларга боғлайди. Аммо одамлар орасида яна шундай “она”лар ҳам борки, улар ўз жиноятига фарзандини ҳам шерик қилмоқда.\nҚашқадарё вилояти ИИБ Ахборот хизматининг хабар беришича, Шаҳрисабз туманидаги “Лолистон” МФЙда яшовчи Х.З. ўз қизи Т.И. билан тил бириктириб, фуқароларни чув тушириб келгани аниқланган. Маълумотларга қараганда, она ва қиз Шаҳрисабз шаҳар тиббиёт бирлашмасига қарашли шифохона ва поликлиникаларга фуқароларни ишга жойлаштириб қўйишни ваъда қилиб, улардан пул ундирган.\nХусусан, улар жабрланувчи фуқаролар О.A., О.Д., Х.Ш., Й.Н. ва Б.Н. нинг ҳар биридан 300 AҚШ долларидан, Х.М ва Н.Ш. ларнинг ҳар биридан 700 AҚШ долларидан, К.К. дан 600 AҚШ доллари, Й.С. дан 200 AҚШ доллари, Қ.М. дан 100 AҚШ доллари ҳамда Р.Г. дан 500 AҚШ долларини олиб ўз эҳтиёжлари учун сарфлаб юборган.\nБундан ташқари, Х.З. нинг қизи Т.И. жорий йилнинг 1 ва 2 апрель кунлари Шаҳрисабз шаҳар тиббиёт бирлашмасининг бош шифокори ва унинг котибаси ҳамда бошқа кўптармоқли поликлиника бош шифокорларига қўнғироқ қилиб, ўзини мансабдор шахс деб таништирган. Уларга SMS хабар ёзиб, ушбу хабарда юқоридаги 11 нафар фуқаронинг исмини келтирган ҳамда уларни ишга жойлашини талаб қилган.\nМаълумот ўрнида шуни айтиб ўтиш керакки, она-бола “тадбиркор”лар алдов йўли билан жами 4300 AҚШ долларига тенг маблағни ўзлаштиришган.\nМазкур ҳолат юзасидан Шаҳрисабз шаҳар ИИБ ТБ томонидан жиноят иши қўзғатилиб, дастлабки тергов ҳаракатлари олиб борилмоқда.\n03 Август 13:06 27587\n04 Август 12:37 24216\n03 Август 15:01 23693\n04 Август 15:26 20991


СЕКТОР РАҲБАРЛАРИ ВА ФУҚАРОЛАР УЧРАШУВИ\nУрганч тумани ҳокимлиги ахборот хизмати. May 23, 2022\nУрганч тумани ДСИ бошлиғи, 4-сектор раҳбари С.Худойберганов томонидан сектордаги "Қўнғирот" маҳалласи жорий йилда "Обод маҳалла” дастурига киритилганлиги сабабли, шу маҳалла аҳолиси билан учрашув ўтказди.\nУчрашувда, мазкур маҳаллада яшовчи аҳолини турли хил масаладаги муаммолари ва “Обод маҳалла” дастури асосида олиб борилаётган ишлар юзасидан тушунтиришлар берилди.\nШунингдек, туман ҳокимининг ўринбосари томонидан "Обод маҳалла” дастури асосида режалаштирилган ишлар тўғрисида тушунтиришлар бериб ўтилди. Мурожаатларнинг асосий қисми “Обод маҳалла”си дастурига таъллуқли бўлиб, мазкур мурожаатларга туман ҳокими ўринбосари А.Хўжаев ва 4-сектор раҳбари томонидан жавоб берилди. Ундан ташқари, Сектор раҳбари ташаббуси билан сектор худудида яшовчи ёшлар ва иш билан банд бўлмаган аҳолига тадбиркорлик субъекти сифатида амалга ошириши мумкун бўлган лойиҳалар тақдимоти бўлиб ўтди.\nТақдимот бўйича банд бўлмаган аҳолига кредит ва субсидия асосида ишларни бошлаш юзасидан маҳалланинг ҳоким ёрдамчиси тушунтириш ўтказиб, фуқароларнинг қизиқтирган саволларига жавоб бериб ўтди. Сектор худудида амалий ишлар давом этмоқда.


Испаниянинг «Барселона» клуби собиқ яримҳимоячиси Хави Эрнандес келажакда каталонияликлар сафида кўришни истаган футболчилари борасида ўз фикрини билдириб ўтди.\n«Менга икки нафар футболчи ёқади. Ўйлашимча, айнан уларда «Барселона»нинг бугунги ўйин фалсафасига мос хислатлар мавжуд. Уларда «Барселона» дезоксирибонуклеин кислотаси (ДНК) бор.\nБулар Марко Верратти ва Пауло Дибала. Улар ақлбовар қилмас даражадаги кучли футболчилар. Бу икки футболчи ўзларининг юқори савиядаги ўйини билан «Барса» ўйин услубига жуда осон мослашиб кета олишади. Келажакда айнан шуларни клубда кўришни истайман.\nПоль Погбага келсак, у ҳам жуда кучли футболчи. Мен унга қарши ўйнаганман. Поль Франция терма жамоасида ёрқин ўйинлар намойиш этишга улгурди ва эндиликда бу ишни «Ювентус» таркибида амалга оширмоқда.\nШундай бўлсада, у биз намойиш этган футболдан бошқачароқ ўйнайди, деб ўйлайман. Лекин шунга қарамай, агар жамоада уни сотиб имконияти бўлса, буни жуда яхши қабул қилган бўлардим», – дея Хавидан иқтибос келтиради El Mundo Deportivo.


Дунë, 01 сентябр 2006\n18 октябр 2019, Тошкент вақти: 08:02\nжума 1 сентябр 2006\nКофи Аннан Эҳуд Олмертни кўндира олмади\nЯқин Шарққа сафар қилаётган БМТ бош котиби Кофи Аннан Исроил бош вазири Эҳуд Олмертни Ливанга сув ва ҳаво қатнови учун жорий қилган чекловини бекор қилишга кўндира олмади.\nЕвропа Иттифоқи давлатлари Ливан жанубига қўшин жўнатишга келишдилар\nЕвропа давлатлари Ливан жанубига жойлаштириладиган 15 минг аскардан иборат БМТ халқаро тинчликпарвар кучларининг ярмини Ливанга жўнатишга келишдилар. Европа Иттифоқи Ташқи ишлар вазирлари Брюссел шаҳридаги йиғилишда БМТ Бош котиби Кофи Аннан ҳам қатнашди. У вазирлар қабул қилган қарорни олқишлади.\nЯпония Бош вазири Марказий Осиёга сафар қилади\nЯпония Бош вазири Жуничиро Коизуми 28 – 31 август кунлари Марказий Осиёга сафар қилади. Бу Япония ҳукумати бошлиғининг энергия манбаларига бой бўлган Марказий Осиёга биринчи ташрифидир. Кузатувчилар фикрича, Япония раҳбари нафақат энергия масалаларини муҳокама қилиш, балки Россия ва Хитойнинг минтақага таъсирини камайтиришни ҳам мақсад қилган бўлиши мумкин.\nЭрон жавоб берди, лекин...\nБМТ Хавфсизлик кенгашининг доимий беш аъзоси ва Германия Теҳрон уранни бойитиш дастурини тўхтатилиши эвазига Эрон билан ўзаро манфаатли иқтисодий ҳамкорлик қилиш ҳақида Эронга таклиф берган. 22 август куни Эрон ана шу таклифга жавоб берди. Бош музокарачи Али Ларижоний Теҳрон расмийлари таклифлар юзасидан “жиддий сўзлашувлар” бошлашга тайёрлигини айтди. АҚШ расмийлари Теҳроннинг жавоби БМТ талабига “тўлиқ жавоб бермаслигини” билдирди.\nЭронликлар Россияда атом станцияси ишини ўрганмоқда\nЭроннинг Атом энергияси ташкилоти раҳбари Маҳмуд Жаннатиан раҳбарлигидаги нуфузли делегация Россиядаги атом электр станциялари фаолияти билан танишяпти.\nЛиванга қўшин жўнатмоқчи бўлган давлатлар сони кўпаймоқда\nБМТ резолюциясига мувофиқ Ливан жанубига жойлаштириши керак бўлган халқаро тинчликпарвар кучлар сафига қўшин жўнатишни истаётган давлат сони кўпайиб бормоқда.\nЛиван жанубига ҳукумат қўшинлари жойлаштирилмоқда\nИсроил армияси ва “Хизбуллоҳ” партизанлари ўртасидаги урушни қарийб бир ой давом этди. Ушбу ҳарбий ҳаракатларни тўхтатган БМТ резолюциясига мувофиқ 17 август куни Ливан армияси аскарларини мамлакат жанубига жойлаштириш ҳаракати бошланди. Чоршанба куни Ливан кабинети Исроил билан чегарадош минтақага 15 минг қўшин жойлаштириш ҳақида қарор қабул қилган эди. Айни пайтда, Исроил уруш пайтида босиб олинган Ливан ҳудудидаги Исроил қўшинларининг учдан икки қисми олиб чиқилиб, минтақа назорати БМТ тинчликпарвар кучларига топширилганини билдирди.\nЛиванда кенг кўламли қайта тиклаш ишлари бошланиш арафасида\nБМТ икки ҳафта ичида Ливан жанубига 3,5 минг аскардан иборат халқаро тинчликпарвар кучлар жойлаштирилиши мумкинлигини билдирди. Исроил армияси ва “Ҳизбаллоҳ” эса ўт очишни тўхтатиш ҳақидаги келишувга риоя қилмоқда.\nБМТ икки ҳафта ичида Ливан жанубига уч ярим минг аскардан иборат халқаро тинчликпарвар кучлар жойлаштирилиши мумкинлигини билдирди. Исроил армияси ва “Хизбуллоҳ” партизанлари ўт очишни тўхтатиш ҳақидаги келишувга риоя қилмоқда. Айни пайтда, Ливанда қайта тиклаш ишлари бошланди. Халқаро ҳамжамият ва мусулмон давлатлар Ливанни қайта тиклашда ёрдам беришни ваъда қилмоқда. Уруш энг кўп вайрон қилган Байрут шаҳри туманлари ва Ливан жанубидаги қайта тиклаш ишларида “Хизбуллоҳ” ташаббусни ўз қўлига олишга уринмоқда.\nБМТ Ливанда қийинчиликка дуч келмоқда\nБМТ Хавфсизлик кенгаши резолюцияси асосида Ливан жанубида назоратни ўз қўлига олиши кўзда тутилган халқаро тинчликпарвар кучларни жойлаштириш муаммо бўлиб қолмоқда.


16:23 / 06.02.2018\nЎзбекистон Республикаси ва Россия Федерацияси ўртасидаги икки томонлама ҳарбий ҳамкорлик режасига асосан амалга оширилган ташриф давомида тегишли масалалар муҳокама қилинди. Шунингдек, Россия Федерацияси ҳарбий делегацияси вакиллари Ўзбекистон Қуролли Кучлари академиясида бўлиб, кадрлар тайёрлаш жараёни, яратилган шароитлар билан танишишди. Шундан сўнг И.Бувальцевнинг Россия қуролли кучларининг жанговар тажрибаси ҳақида академияда маърузаси тингланди. Тадбир барча ҳарбий округ қўшинларига онлайн тарзида узатилди.\nЎзбекистон Республикаси Мудофаа вазирлиги ўтган йилдан хориж давлатлари мудофаа идоралари билан ўзаро ҳамкорлиги янги босқичга кўтарилди. Мамлакатнинг бошқа давлатлар билан икки томонлама ҳарбий ва ҳарбий-техник ҳамкорлик доирасидаги чора-тадбирлар кўлами тобора кенгайиб, олий ҳарбий таълим муассасаларида профессор-ўқитувчилар, кўп йиллик хизмат тажрибасига эга офицерлар томонидан олиб борилаётган илмий-тадқиқот ишлари, долзарб йўналишлардаги изланишлар хориж тажрибасига таянган ҳолда амалга оширилмоқда.


Арктикада ҳаво ҳарорати қарийб +35 даражага етди - Халқ сўзи\n14:07 21 Август 2019 Дунё\nБошқармадан маълум қилинишича, иссиқ об-ҳаво Маркусвинсдан кейин жойлашган ерларга ҳам тарқалган. Масалан, Аляска тарихида энг юқори ҳарорат кузатилди. Бу эса ўрмон ёнғинларига олиб келди. Унинг тутуни Анкориж ва Фэрбанксни ўраб олди, деб ёзади Gizmodo.\nДенгиз музи одатдагидан 6-8 ҳафта олдин йўқолди. Олимларнинг аниқлашича, сув туби қуёш нурини ўзига тортиши натижасида сув қизиган, илиб бораётган океан эса ҳарорат ошишига “қарашиб” юборган.\nШимолий муз океанида муз миқдори тарихдаги энг паст даражага келиб қолган. Умумий майдоннинг 19,8 фоизида ҳам кам бу. Ҳатто яқинда Шимолий қутбдан узоқ бўлмаган жойда момақлдироқ гумбурлаб, чақмоқ чақди.


Энг кам иш ҳақи атамаси расмий муомаладан чиқарилди\n30 март 2020, Тошкент вақти: 02:22\n21 май куни Ўзбекистон президентининг “Меҳнатга ҳақ тўлаш, пенсиялар ва бошқа тўловлар миқдорларини аниқлаш тартибини такомиллаштириш тўғрисида”ги фармони эълон қилинди.\nУнга кўра¸ 2019 йил 1 сентябрдан бошлаб иш ҳақининг энг кам миқдори атамаси ўрнига янги атама ва миқдорлар муомалага киритилади.\nРасмий матбуот хабар қилган бу фармонга кўра¸ Ўзбекистонда “меҳнатга ҳақ тўлашнинг энг кам миқдори – 577 170 сўм; базавий ҳисоблаш – 202 730 сўм; пенсияни ҳисоблашнинг базавий миқдори – 202 730 сўм” қилиб белгиланган.


Oldingi maqola ЧИЯЛДА НИМА ГАПЛАР?\nKeyingi maqola ЕРДАН ФОЙДАЛАНИШ МАДАНИЯТИ ҚАЧОН ОШАДИ?\nвазифалари нималардан иборат?\nПрезидентимизнинг 2017 йил 17 ноябрдаги “Ўзбекистон Республикаси Қуролли Кучларида ёшларга оид давлат сиёсати самарадорлигини янада ошириш бўйича қўшимча чора-тадбирлар тўғрисида”ги қарори қабул қилинганди.\nУшбу ҳужжат ижросини таъминлаш мақсадида мамлакатимизнинг Миллий гвардия, Ички ишлар, Мудофаа, Давлат хавфсизлик хизмати, Фавқулодда вазиятлар, Божхона каби тизимларида Ёшлар иттифоқининг бошланғич ташкилотлари фаолияти йўлга қўйилди. Сайлаб олинган ташкилот етакчиларига мазкур соҳада меҳнат қилаётган ёшлар манфаатларини рўёбга чиқариш бўйича вазифалар белгиланган. Улар ёшларнинг ҳимоячиси бўлиши лозим. Бу ҳақда вилоят ёшлар марказида ўтказилган тадбирда сўз юритилди. Унда етакчилар, ёшлар билан ишлаш бўйича мутахассислар иштирок этди.\nТаъкидланганидек, айни пайтга қадар тегишли ташкилотларда, ҳарбий қисмларда Ёшлар иттифоқининг бошланғич ташкилотлари тўлиқ шакллантирилган. Уларнинг тўлақонли фаолият юритиши учун барча шароит яратилган. Тадбирни ўтказишдан мақсад эса етакчиларга уларнинг мажбуриятлари ва вазифаларини янада кенгроқ тушунтиришдан иборат бўлди.\n- Бугунги кунда ҳарбий қисмимизда 5 нафар ёш хизмат вазифасини адо этмоқда, - дейди Давлат хавфсизлик хизмати Чегара қўшинларига қарашли ҳарбий қисм бошланғич ташкилоти етакчиси Хушнуд Исломов. – Улар ташкилот аъзолари ҳисобланишади. Эътиборлиси, давлатимиз раҳбарининг тегишли қарорига мувофиқ, ҳарбий соҳада фаолият кўрсатаётган ёшларга бир қатор имкониятлар тақдим этилмоқда. Уларни имтиёзли ипотека кредити асосида уй-жой билан таъминлаш масаласи шулар жумласидандир. Бугунги тадбир биз учун анча самарали кечди. Асосий вазифаларимиздан келиб чиқиб, ўз олдимизга янги режаларни белгилаб олдик.\nТадбир сўнгида “Армия — чинакам ҳаёт мактаби” мавзусида давра суҳбати ташкил этилди.


Таорминада G7 саммити иккинчи куни бошланди. Бугун қандай масалалар муҳокама этилади?\n13:42 / 27.05.2017\n“Катта еттилик” саммитининг иккинчи куни етакчиларнинг Африка қатор давлатлари вакиллари билан учрашуви орқали бошланди, деб хабар бермоқда РИА Новости.\n"Жорий йилда бу очиқ учрашувнинг асосий мавзусига Африка давлатлари билан муносабатларни айлантирдик... Эҳтимол, Таормина танлови, биз учун ушбу давлатлар билан ўзаро ҳаракатлар нақадар муҳим эканини кўрсатиб беради. Биз давлатларимизни бирлаштириб турувчи Ўрта Ер денгизи қирғоғидамиз... Бугунги мунозара марказида – инсон капитали, маҳсулотлар, инфратузилма ва ҳаёт сифатини ривожлантиришдаги инновациялар", - дея айтиб ўтди Италия бош вазири Паоло Жентилони сессияни очар экан.\nУнинг сўзларига кўра, Германиядаги “Катта Йигирматалик” саммити томонлар Таорминада бошлаб берадиган ишни давом эттириши лозим.\nТаорминадаги сессияга Эфиопия, Нигерия, Нигер, Кения ва Тунис етакчилари келган. Шунингдек, учрашувда БМТ бош котиби Антониу Гутерреш, Африка Иттифоқи, Африка Тараққиёт Банки, Халқаро Валюта жамғармаси, Иқтисодий ҳамкорлик ва тараққиёт Ташкилоти раҳбарлари ҳам иштирок этмоқда.\nКутилишича, иштирокчилар Африка давлатларига ушбу минтақадаги турли чақириқлар билан кураш учун молиявий ёрдам кўрсатиш истиқболлари ҳамда Европага миграцион оқимларни камайтиришда кўмак берувчи шароитларни яратиш масаласини муҳокама қилади.\nG7 давлатлари Россияга қарши санкцияларни кучайтиришга тайёр


Асал юрак хуружининг олдини олиши аниқланди\n18:52 / 12.06.2017\nАсал таркибида мавжуд табиий қанд моддаси (трегалоза) юрак хуружларининг олдини олиши мумкин. Бу ҳақида Вашингтон Университети олимларининг тадқиқотига асосланиб, "Ортодокс" тиббий портали хабар берди.\nТабиий қанд иммун ҳужайралар (макрофаглар)ни артериялардан ёғли қатламларни олиб ташлашга мажбур қилувчи TFEB оқсилини фаоллаштиради. Сичқонлар иштирокидаги тажрибалар шуни кўрсатдики, трегалоза ёғли қатламлар ҳажмини тахминан 30 фоизга камайтиради.\nБу дегани - артериялар мослашувчанлигини йўқотувчи, қон босимини оширувчи, жиддий юрак касалликларини келтириб чиқарувчи атерсклероз хавфи анча камаяди.\nОдатда атерсклерозда макрофаглар томирларни қатламлардан тозалай олмайди.\nТрегалоза, ўз навбатида, нафақат макрофаглар таъсирини кучайтиради, балки бу ҳужайраларни ўзини бошқача тутишга мажбур қилади.\nАйтганча, трегалозани ҳатто қўзиқоринлар, лостерлар ва креветкаларда ҳам топиш мумкин. Таъкидлаш жоизки, тажриба доирасида фақат трегалоза инъекцияларининг самарадорлиги исботланди. Шакарнинг орал шакллари иш бермади.\n17:44 / 17.03.2018


Трамп ўзининг сўнгги митингида барчани янчиб ташлашга ваъда берди\n15:47 / 08.11.2016\nАҚШ президентлигига Республикачилар партиясидан номзод Дональд Трамп ўз сайловолди кампаниясининг сўнгги кунида бешта штатга ташриф буюрди ва ўз рақобатчиси, Демократлар партиясидан номзод Ҳиллари Клинтонга қақшатгич зарба бериб, уни янчиб ташлашини маълум қилди.\nДушанба тонгида республикачилар вакили Флорида штатидагилар билан учрашди. У бунгача Шимолий Каролина, Пенсильвания, Нью-Ҳэмпширда бўлди ва сайловолди кунининг сўнгида Мичиганга ташриф буюрди. У сайловчилар қаршисида ярим тунда чиқиш қилди. Пенсильванияда чиқиш қилган республикачи миллиардер ишонч билан таъкидладики, Оқ уй сари йўл очиб берувчи ушбу штатда мутлақ ғолиб бўлади.\n"Биз барчани янчиб ташлаймиз", - деди у тарафдорлари олдида.\nЭслатиб ўтамиз, АҚШда сайловлар 8 ноябрда бошланди. Fox News телеканали томонидан жамоатчилик фикри ўрганилганда, Клинтон 48 фоиз овоз билан 44 фоиз овозга эга Трампдан устун келмоқда эди.


Суратингиз тарқалишига розимисиз? » STV teleradiokompaniyasi\nSTV teleradiokompaniyasi » Новости » Республика янгиликлари » Суратингиз тарқалишига розимисиз?\nКўчада кетаётганингизда Сизни телевидение учун тасвирга олишаяпти ёки қайсидир суратингиз ё видеотасвирингиз интернетда тарқатилмоқда. Агар Сизга бу ёқмаса"Нега мендан сўрашмади?”,"Энди нима қиламан?”деган ҳақли саволлар пайдо бўлади. Бундай ҳолатларга кўплаб дуч келамиз. Хўш бунинг ечими қандай?\nАдлия вазирлигининг фикрича фуқаронинг ўз тасвирига бўлган ҳуқуқини ҳимоя қилиш механизмлари қонунчиликда тўлиқ акс эттирилмаган. Шу сабабли, вазирлик Фуқаролик кодексига қўшимча киритишни таклиф этмоқда. Бу ҳақда вазирлик матбуот хизмати хабар берди.\nТаклиф этилаётган Қонун лойиҳасида, фуқарони тасвирга тушириш ва ундан фойдаланишдан олдин қандай ҳолатларда розилиги олиниши ёки олинмаслиги аниқ белгилаб қўйилмоқда.\nХусусан, лойиҳага кўра умумий ҳолатларда фуқаронинг тасвирини (фото, видео, санъат асарикўринишида) бошқа шахслар тушириши ва ундан фойдаланишидан олдин розилигини (ёзма, оғзаки ёки ҳаракат билан) олиши лозим. Агар бундай розилик олинмаганда, фуқаро тасвирини ўчириб ташлашни талаб қилиш ҳамда етказилган зарар ва маънавий зиённи фуқаролик суди орқали ундириш ҳуқуқига эга бўлиши белгиланмоқда.\nШунингдек, бедарак йўқолган ёки жиноят содир этган шахсни қидирувга беришда, давлат чегараси ва қўриқланадиган ҳудудлардан ўтиш ва йўл ҳаракати қоидалари бузилишини қайд этишда, доимий кузатув жойларида (метро, ҳиёбон, бинолар ва бошқа)хавфсизлик, жамоат тартибини сақлаш, фуқароларни манфаатини ҳимоя қилиш каби мақсадларда тасвирга тушириш ва ундан фойдаланиш учун фуқаронинг розилиги талаб қилинмаслиги назарда тутилмоқда.\nАйрим тоифадаги шахсларни, хусусан, давлат хизматчиларини хизмат вазифаси ўташ пайтида, давлат ва жамоат арбоблари ҳамда илм-фан, спорт, маданият ва бошқа соҳаларда таниқли шахсларнинг тасвиридан жамият учун қизиқиш уйғотадиган ахборотларни тарқатиш мақсадида фойдаланилганда ҳам эгасининг розилиги олинмаслиги таклиф этилмоқда.\nКиритилаётган ўзгаришлар фуқаронинг шаънини камситадиган, обрўсига путур етказадиган, шахсий ҳаёти билан боғлиқ воқеаларни ўз ичига олган тасвирларини тарқатишга асос бўлмайди. Бундай ҳаракатлар тақиқланган бўлиб, улар учун маъмурий ва жиноий жавобгарлик белгиланган.Қонун лойиҳасининг тўлиқ матни биланregulation.gov.uzда танишишингиз ва фикр билдиришингиз мумкин.\nСенаторлар кредиторларни ҳуқуқий жиҳатдан ҳимоя қилиш кучайтирилиши ҳамда тадбиркорлик фаолиятини молиялаштириш механизмлари такомиллаштирилиши билан боғлиқ қонунни кўриб чиқди


Президент Самарқандда қатор ҳокимлар, прокурорлар ва бошқа амалдорларни ишдан бўшатди\nПрезидент Шавкат Мирзиёев Самарқандга сафари доирасида ўтган йиғилишда Самарқанд ва Нурабод туманлари ҳокимлари, Самарқанд тумани ИИБ бошлиғи ва Оқдарё тумани ИИБ бошлиғи ҳамда прокурорини ишдан бўшатди.\nЎзАнинг хабар беришича, бундан ташқари Марказий банк Самарқанд вилояти Бош бошқармаси раҳбари ва вилоят электр тармоқлари корхонаси раҳбари, Ургут ва Пайариқ туманлари солиқ инспекциялари бошлиқлари ишдан олинди. Уларнинг айримларига нисбатан коррупция айблови билан жиноят иши қўзғатилиши мумкин.\nЙиғилишда президент вилоятдаги тиббий, ижтимоий муаммолар, банк-молия тизимидаги камомадлар, жиноятчиликка оид рақамлар ўсиб бораётганини кескин танқид қилганлиги айтилди.\nПрезидент банкларда пора эвазига кредит бериш ҳолатлари кўплигини, қайтарилмаётган кредитлар кўпайганини айтган. Бундай ҳолатларга йўл қўйгани учун Миллий банк, Халқ банки ва Асака банкдаги ҳолатлар бўйича жиноий иш очиладиган бўлди.


💊KLARIDOL tabletkalari 10mg N7 Toshkent aptekalarida narxlari, dori haqida malumot, qollanishi va analoglari Apteka.uz saytida\nNarxi 13 800 so'mdan / 7 tab. Dorixonalardan izlash\nNarxi 13 800 so'mdan / 7 tab. Dorixonalardan izlash Toshkentning 51 ta dorixonasida topildi\nЛоратадин - Н1 - гистамин рецепторларини блокатори (узоқ муддатли таъсир қилувчи). Семиз ҳужайралардан гистамин ва лейкотриен ажралиб чиқишини сусайтиради. Аллергик реакциялар ривожланишини олдини олади ва кечишини енгиллаштиради. Аллергияга қарши, қичишишга қарши, экссудацияга қарши таъсирга эга. Капиллярлар ўтказувчанлигини камайтиради, тўқималарни шиши ривожланишини олдини олади, силлиқ мушаклар спазмини йўқотади. Аллергияга қарши самараси 30 минутдан кейин ривожланади, 8-12 соат ўтгач максимумга етади ва 24 соат давом этади. Марказий нерв тизимига таъсир қилмайди ва ўрганиб қолишлик чақирмайди (чунки амалда гематоэницефалик тўсиқ орқали ўтмайди).\nМеъда-ичак йўлларидан тез ва тўлиқ сўрилади. Максимал концентрацияга эришиш вақти-1,3-2,5 соат; овқат қабул қилиш уни 1 соатга секинлаштиради. Жигарни алкогол билан шикастланишида касаллик оғирлигини ошиши билан, кекса одамларда максимал концентрацияси 50% га ошади. Плазма оқсиллари билан боғланиши-97%. Жигарда цитохром Р450 ни CYP3A4 ва камроқ даражада CYP2D6 ферментлари иштирокида фаол метаболити декарбоэтоксилоратадин ҳосил қилиб метаболизмга учрайди.\nЛоратадин ва метаболитини плазмадаги мувозанат концентрациясига юборишни 5 суткасида эришилади. Гематоэнцефалик тўсиқдан ўтмайди. Лоратадинни яримчиқариш даври -3-20 соат (ўртача 8.4), фаол метоолитини - 8,8-92 соат (ўртача 28 соат); кекса пациентларда мос равишда - 6.7-37 соат (ўртача 18,2 соат) ва 11-38 соат (17,5 соат). Жигарни алкоголли шикастланишида касаллик оғирлигини ошиши билан яримчиқариш даври ошади. Буйраклар орқали ва ўт-сафро билан чиқарилади. Сурункали буйрак етишмовчилиги бўлган пациентларда ва гемодиализ ўтказилганида фармакокинетикаси амалда ўзгармайди.\nҚуйида санаб ўтилган ножўя таъсирлар, лоратадин қўллаганида тез-тезлиги 2% учрайди ва плацебо ("пустишка") қўлланганида ҳам тахминан шу тез-тезлигида учрайди.\nКатталарда: бош оғриғи, чарчоқлиқ, оғиз қуриши, уйқучанлик, меъда-ичак бузилишлари (кўнгил айниши, гастрит), шунингдек тери тошмаси кўринишидаги аллергик реакциялар. Бундан ташқари анафилаксия, алопеция, жигар фаолиятини бузилиши, юрак уриши, тахикардия ҳақида камдан-кам хабарлар бўлган.\nБолаларда камдан-кам: бош оғриғи, асабийлик, седатив таъсир.\nДаволаниш даврида юқори диққатни жамлашни ва тезкор психомотор реакцияларни талаб қилувчи потенциал хавфли фаолият турларидан сақланиш керак.\nЎта юқори сезувчанлик, ҳомиладорлик, лактация даври, 2 ёшгача бўлган болалар. Эҳтиёткорлик билан - жигар етишмовчилиги.\nЭтанол лоратадин самарасини пасайтиради. Эритромицин, циметидин, кетоконазол лоратадин билан бир вақтда қўлланганида, клиник кўринишлар чақирмасдан ва ЭКГ га таъсир қилмасдан, қон плазмасида лоратадин концентрациясини оширади. Микросомал оксидланиш индукторлари (фенитоин, барбитуратлар, зиксорин, рифампицин, фенилбутазон, учциклик антидепрессантлар) лоратадин самарасини пасайтиради.\nИчга қабул қилинади. Катталар ва 12 ёшдан ошган болалар: 10 мг дан Кларидол (икки чой қошиқ сироп) кунига 1 марта. Суткалик доза - 10 мг. 2 дан 12 ёшгача бўлган болаларга Кларидол дозаси тана вазнига қараб буюриш тавсия қилинади: - тана вазни 30 кг дан камлигида - 5 мг дан (бир чой қошиқ сироп) кунига 1 марта. Суткалик доза - 5 мг. - тана вазни 30 кг ва кўплигида - 10 мг дан (икки чой қошиқ сироп) кунига 1 марта. Суткалик доза - 10 мг.\nСимптомлари: уйқучанлик, тахикардия, бош оғриғи. Доза ошириб юборилган ҳолларда шифокорга мурожаат қилиш лозим.\nДаволаш: қайд қилишни чақириш, меъдани ювиш, фаолланган кўмир қабул қилиш.\nKLARIDOL sirop 100ml 1mg/ml\nLORATADIN sirop 90ml 1mg/1ml\nKLARITIN tabletkalari 10mg N7\nDIMAKS KID suspenziya so vkusom ananasa 60ml 80 mg+50 mg/5 ml\nTORPEDO 50 DX tabletkalari 50mg 50mg/30mg N4\nFaol modda: Dapoksetin, Sildenafil ko'proq ko'rsatish\nOMITOKS kapsulalar 20mg N30\nFaol modda: Fenilefrin, Ambroksol, Gvayfenezin, Xlorfenamin ko'proq ko'rsatish\nREVALGIN tabletkalari N100\nBarcha Revalgin dorilari


Европа иттифоқи бир марталик идишларни тақиқлади\n21.05.2019 23:28 0 1343\nБугун, 21 май куни Европа иттифоқи кенгаши бир марталик пластик буюмларнинг айрим турларини чеклаш бўйича қарорга келди. Бу ҳақда «Корреспондент» хабар берди.\nЯнги қоидаларга кўра, атроф-муҳитни энг кўп ифлослантираётган маҳсулотлар ва идишларнинг ўнта турига нисбатан қаттиқ чоралар қўлланади. Муқобил вариантлари бор бир марталик пластик буюмлардан фойдаланиш ман этилади. Бу хилдаги пластик буюмлардан фойдаланишни чеклаш бўйича муайян чоралар жорий этилмоқда.\nЖумладан, 2021 йилдан бошлаб бир марталик пластик ликопчалар, қошиқ ва санчқилар, сомончалар, гигиена таёқчалари бутунлай тақиқланади.\nэкология пластик буюмлар\nХориж 07/11, 10:55\nЖамият 07/11, 08:54


Тошкент қурилиш майдонларида тозалик рейдлари бошланди\n09:48 23 Март 2019\n17:49 12.04.2018 Ҳавола олиш\nБундан буён юк машиналарида шаҳар кўчалари бўйлаб тупроқ, қум ва чиқинди ташиганда уларнинг устига сув сепиш ва брезент билан ёпиш керак бўлади.\nТОШКЕНТ, 12 апр — Sputnik. Тошкент шаҳар ИИББ шаҳар кўчаларини ифлослантираётган қурилиш ташкилотларига қарши тозалик рейдлари бошлади, деб хабар қилмоқда Sputnik мухбири.\nАйни дамда Тошкентда кўплаб қурилиш майдонлари мавжуд. У ерга қурили материаллари олиб келаётган ёки қурилиш чиқиндиларини олиб чиқаётган юк автомобиллари шаҳар кўчаларини ифлослантирмоқда.\nЎтган йилнинг октябрь ойида барча қурилиш майдонларини у ердан чиқаётган юк автомобилларининг ғилдиракларини ювиш масламалари ўрнатиш ҳақидаги қарори чиққан эди. Лекин ўтган давр мобайнида бу шаҳардаги вазиятга таъсир кўрсатмади.\nҚурилиш ташкилотларининг аксарияти ҳокимиятнинг ушбу талабини бажармаяпти. Бунинг оқибатида шаҳар кўчаларининг ифлосланиши ортиб, ҳаводаги чанг миқдори ҳам ошиб бормоқда. Қурилиш майдонлари атрофлари таниб бўлмас баъзан ўтиб бўлмас даражада ўзгариб кетган.\nТошкент вилоятининг айрим ҳудудларида қурилиш учун ер ажратиш вақтинча тақиқланди\nИИББ шаҳар орқали қурилиш материаллари олиб ўтганда маълум қоидаларга бўй суниш кераклигини эслатиб қўймоқда. Масалан тупроқ, қум, қурилиш чиқиндиларини ташиётган автомобилларда ортилган юк автомобил бортидан баланд бўлса, уни брезент билан ёпиш талаб қилинади.\nКузги-қишги мавсумда юк машиналари ўтаётган кўчалар қурилиш чиқиндилари, қум ва тупроқдан тозаланиши керак. Ушбу қоидаларга амал қилинмаган ҳолларда қурилиш ташкилотлари раҳбарларига Маъмурий жавобгарлик кодексининг 147 моддасига биноан (Йўлларга, йўл иншоотларига, йўл ҳаракатини тартибга солиб турувчи техник воситаларга шикаст етказиш) жарима солиниши мумкин.\nМаъмурий жавобгарлик кодексида ушбу қоидабузарлик учун энг кам ойлик маошнинг 10 бараварига тенг миқдорда жарима солинади.


АҚШда демократлар Трампнинг жисмоний ва руҳий ҳолатини баҳолашмоқчи\n08:08 / 09.10.2020\nАҚШ конгресси вакиллар палатаси спикери Нэнси Пелоси ва конгрессмен-демократ Жейми Раскин АҚШ президенти Дональд Трампнинг жисмоний ва руҳий ҳолатини баҳолаши керак бўладиган махсус комиссияни шакллантириш ҳақидаги қонун лойиҳасини тайёрлашга киришдилар.\nАҚШ ОАВнинг хабар беришича, конгресс ушбу комиссия чиқарган хулосаларга кўра, Трамп ўз мажбуриятларини бажара олмаслиги туфайли ўз лавозимидан четлатилиши ҳақида қарор чиқариши керак бўлади.\nБундай ҳуқуқ конгрессга АҚШ конституциясига 25-тузатма билан берилган. Ушбу тузатма президент АҚШ маъмуриятининг кўпчилик аъзолари ва вице-президент томонидан ўз мажбуриятларини бажара олмайди, деб топилса уни лавозимидан четлатиш имконини беради.\nКомиссияни тузиш бўйича таклиф 9 октябрда кўриб чиқиш учун киритилади. Пелоси офисида таъкидланишича, комиссия хулосалари “ижрочи ҳокимиятдаги энг юқори лавозимда самарали ва узлуксиз раҳбарликни таъминлашда ёрдам беради”.\nТрампнинг ўзи демократларнинг ушбу ташаббусига жавобан Пелосини “телба Нэнси” деб атаган ва унинг ўзини кузатувга олиш кераклигини айтган.\nАҚШ президентининг шифокори Шон Конлининг таъкидлашича, Трамп 10 октябрдан тўлақонли фаолиятга, жумладан оммавий чиқишларга қайтиши мумкин.


ФИФАнинг собиқ президенти Зепп Блаттер футболдан яна деярли 7 йилга четлатилди\n16 май 2022, Тошкент вақти: 17:19\nШвейцариялик Зепп Блаттер 1998 йилдан 2015 йилгача ФИФА президенти лавозимида ишлаган.\nФИФАнинг собиқ президенти Зепп Блаттер ва ташкилотнинг собиқ Бош котиби Жером Вальке яна бир карра футбол фаолиятидан 6 йил 8 ойга четлатилди. Бу ҳақда ФИФА расмий сайти хабар берди.\n85 ёшли Блаттер 1998 йилдан 2015 йилгача ФИФА президенти лавозимида ишлаган. У коррупция жанжали ортидан ташкилот раҳбари лавозимидан истеъфо беришга мажбур бўлганди. Ўшанда Зепп Блаттер 2021 йилнинг 8 октябригача футболдан четлатилган.\nБугунги кунда Блаттер спорт соҳаси амалдорларига ноқонуний равишда пул мукофотлари берганликда, ФИФА собиқ Бош котиби Жером Валькенинг судлашув жараёнлари учун сарфланган маблағларни ташкилот ҳисобидан тўлаб берганликда айбланмоқда.


Россия ҳукумати мамлакатда интернет тезлигини 90-йиллар даражасига қайтариши мумкин\n23 октябр 2021, Тошкент вақти: 10:07\nBellingcat суриштирув портали журналисти Христо Грозевга кўра, Россия ҳукумати интернетнинг хорижий сегменти тезлигини сезиларли даражада камайтириши мумкин. Грозев 3–5 сентябрь кунлари Таллиндаги халқаро конференцияда нутқ сўзлаган эди. Ахборот технологияларига ихтисослашган Habr сайти ундан иқтибослар келтирган.\n“Биз Россияда барча хостинг-провайдерларни аккредитация қилиш тизимини жорий этиш орқали интернетни йўқ қилиш бўйича аниқ режа ҳозирлангани ҳақида маълумот олдик”, деган Грозев. Унинг айтишича, аккредитация қилинадиганлар ўзларининг интернетдаги фаолияти ҳақида тўлиқ маълумот бериши шарт қилиб қўйилади, бу эса ўз навбатида анонимликка имкон қолдирмайди.\n“Аккредитациядан ўтмайдиганлар, жумладан, YouTube ва Twitter каби оммабоп халқаро ресурслар тезлиги кескин чеклаб қўйилади. Икки йилдан сўнг бу кўрсаткич сониясига 24 Кбитгача пасайтирилиши мумкин. 1990-йилларни эслайдиганлар учун бу ўтмишга қайтиш бўлади. Ўша пайтларда интернетга уланиш тезлиги айнан шунча эди. Ҳозирги Россия учун бундай тезлик интернетдан узилишни англатади”, деган Грозев.\nРоссия ТИВ вакили Мария Захарова Таллиндаги конференцияни “бориб турган русофоблар” мажлиси деб атаган.\nАввалроқ “Немис тўлқини” радиоси “Роскомнадзор” мамлакат ҳудудида олтита VPN-сервисни, жумладан бу борада дунёда энг яхшилари бўлмиш ExpressVPN, Nord VPN ҳамда IPVanish VPN ни блоклаб қўйганини хабар қилган эди.\n2019 йил мартида “Роскомнадзор” 10 та VPN-сервисдан тақиқланган сайтларга киришни чеклаш учун давлат ахборот тизимига уланишни талаб қилган. Б талабни фақатгина “Касперский лабораторияси” сервиси бажарган, дея қайд этган “Немис тўлқини”.


Зинонинг олти ёмонлиги бор... | Azon.uz - Ахборот-таҳлилий портал\n5961 13:40 25.09.2020\nПарвардигори олам бандаларига меҳрибонлиги туфайли бу дунёда қайси нарса ёки амал унга зарар бўладиган бўлса, ўшаларнинг барчасини ҳаром қилди. Ҳозирги фанлар Аллоҳ таоло бандаси учун ҳаром қилган ҳар бир нарсани ёки амални инсониятга зарар эканлигини исботлаб келмоқда ва буни ўзимиз ҳам бу дунёда яшаб ҳаёт тажрибамизда гувоҳи бўлмоқдамиз. Башариятнинг наслини бузадиган, Аллоҳ таолонинг ғазабини қўзғайдиган, неча-неча чиройли орзулар билан қурилган оилаларни бузадиган ҳаром амал, эр хотинига, хотин эса эрига қиладиган хиёнат — зинодир.\nАллоҳ таоло бу ҳақида Қуръони азимуш шаънда марҳамат қилиб дейди:\n“Сизлар зинога яқинлашманглар. Албатта, у фоҳиша иш ва ёмон йўлдир”(Исро, 32).\n“Аллоҳ таоло наздида ширкдан кейинги ўринда турадиган гуноҳ бу ўзига ҳалол бўлмаган раҳмга киши нутфасини тўкишидир”.\nУ зино фаҳш ишдир, яъни беҳаёликдир, бузуқликдир, шармандаликдир ва ҳалокатга олиб борувчи амалдир. Ҳам охиратини ва ҳам дунёсини куйдирадиган амалдир.\nҲузайфа розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам дедилар:\n“Эй мусулмонлар, зинодан сақланинглар, чунки унинг олтита ёмонлиги бор 3 таси дунёда ва 3 таси охиратда: 3 та дунёдагиси – чиройлиги кетади, камбағаллиги бардавом бўлади ва умри қисқа бўлади. 3 та охиратдагиси – Аллоҳнинг ғазаби, ёмон ҳисоб ва дўзахдир”.\nЗино шунчалик касофати ёмон амалки, инсонга энг катта зарари бу ҳам бўлса уни иймондан айиради.\nПайғамбаримиз соллаллоҳу алайҳи васалламдан Абу Ҳурайра розияллоҳу анҳу ривоят қиладилар:\n“Агар киши зино қилса, иймон ундан чиқади ва унга соябон каби бўлади. Агар зинодан бош тортса, иймон унга қайтади”.\n“Зинокор зино қилаётган вақтида мўмин бўлмаган ҳолида зино қилади. Ўғри ўғрилик қилаётган вақтида мўмин бўлмаган ҳолида ўғрилик қилади. Аммо тавба қилса қайтарилади”.\n“Уч тоифа одамга қиёмат кунида Аллоҳ таоло гапирмайди, уларни гуноҳларидан ҳам покламайди, уларга қарамайди ва уларга аламли азоб бўлади: зинокор қария, ёлғончи раҳбар ва кибрли фақир”.\nЖалолиддин Румий ўзларининг “Маснавий”ларида маҳшар куни бўлиб ўтадиган аҳволни айтиб ўтадилар:\nРўзи маҳшар ҳар ниҳон пайдо бўлур,\nҲар гуноҳкор бир йўла расво бўлур.\nҚўл-оёқлар тилга киргай, сўйлагай,\nҚилмишин Ҳаққа ҳикоят айлагай.\nҚўл дегай: урдим, ўмардим бўйлаким,\nЛаб дегай: сўрдим, сумардим бўйлаким.\nНеча юрдим, дер оёқ, шаҳватгача,\nОлат айтур: мен зино этдим неча.\nКўз дегайким: неча бор кўрдим ҳаром,\nҲам қулоқ дер: тингладим макруҳ калом.\nБас, қабоҳатларни сўйлайдир бари,\nБўйла расво айлагай аъзолари.\n14904 16:00 20.02.2020\n3834 16:00 14.02.2020\n11261 20:20 11.02.2020\n4236 12:20 28.01.2020\n7160 09:00 28.01.2020


Мажбурий ижро бюросига ишга кириш тартиби қандай? - Darakchi\nМажбурий ижро бюросига ишга кириш тартиби қандай?\nСАВОЛ-ЖАВОБ 19.02.2018, 16:17\nМен Мажбурий ижро бюросига ишга кирмоқчиман. Маълумотим юзасидан иқтисодчиман, мазкур ташкилотга ишга кирсам бўладими? Мажбурий ижро бюросига ишга кириш тартиби қандай? Ходимларга ишга киришда қандай талаблар қўйилган?\nЎзбекистон Республикаси Бош прокуратураси ҳузуридаги Мажбурий ижро бюросида хизматни ўташ тўғрисидаги низомга мувофиқ Бюрода хизмат қилиш учун юриспруденция, молия, иқтисодиёт ва бошқа соҳаларда олий ёки ўрта махсус маълумотли, соғлиғига кўра хизмат мажбуриятларини бажаришга қодир бўлган, зарур касб-кор ва маънавий фазилатларга эга Ўзбекистон фуқаролари қабул қилинадилар.\nБюронинг давлат ижрочилари лавозимларига олий ёки ўрта махсус юридик маълумотга эга, айрим ҳолларда бошқа мутахассисликдаги олий маълумотга эга шахслар, Бюронинг бошқа лавозимларига — олий ёки ўрта махсус маълумотли бошқа мутахассисликка (иқтисодчи, молиячи, муҳандислар ва бошқалар) эга шахслар ҳам тайинланади.\nБюрога хизматга қабул қилишда номзодларнинг белгиланган талабларга мувофиқлигини ўрганиш мақсадида текшириш ҳамда махсус комиссия томонидан билим савияси, зарур касб малакаси ва ишчанлик қобилиятини аниқлашга қаратилган мажбурий суҳбат ўтказилади.\nХодимларни хизматга қабул қилиш ва лавозимга тайинлаш Бош прокурор, Бюро директори ёки Бюронинг Қорақалпоғистон Республикаси, вилоятлар ва Тошкент шаҳар бошқармалари бошлиқларининг буйруқлари билан расмийлаштирилади.\nМуомалага лаёқатсиз, муомала лаёқати чекланган, судланган, ножўя хатти-ҳаракатлар содир этганлиги учун бошқа давлат органларидан ташкилотлардан бўшатилган шахслар Бюрога хизматга қабул қилинмайди.


«ПСЖ» Неймарни яқин вақтлар ичида сотмоқчи. Роналду уни «Ювентус»да кўрмоқчи\nИюнь ойи бошида, Америка Кубоги арафасида жароҳат олиб, турнирдан қолиб кетган бразилиялик тўпурар Париж жамоасининг асосий таркибдан алоҳида шуғулланяпти.\nMundo Deportivo хабарига кўра, «Ювентус» ҳужумчиси Криштиану Роналду Неймар билан бир жамоада тўп суришни истамоқда.\nСўнгги пайтларда бир неча реклама тадбирларида бирга қатнашган португалиялик ва бразилиялик футболчиларнинг муносабати анча яхши. Роналду Неймар билан майдонда биргаликда жуда фойдали ҳаракат қилиши мумкинлигига ишонмоқда ва 27 ёшли футболчининг келиши «Юве»ни Чемпионлар лигасида ғолиб чиқиш учун янада кучли қилади, деб ҳисобламоқда.\n«Реал» томонидан ҳам қизиқиш мавжуд бўлган Неймарнинг ўзи «Барселона»га қайтишни истаяпти. Аммо Гризманни харид қилиб бўлган каталонияликлар унинг трансфери бўйича фаол ҳаракат қилишмаяпти. Шу туфайли ҳам футболчининг агенти Пини Захави Хитойда «Ювентус» вакиллари билан учрашишни режалаштирмоқда.


Хитой ҳудудидан ташқарида илк марта COVID-19 юқтириш ҳолати 13 январь куни Таиланд қироллигида аниқланганда (уни уҳанлик турист олиб келган), аввалига таиландликларни фалокат кутаётгандек кўринган эди. Чунки мамлакатда ҳар йили ўн миллионлаб хорижлик туристлар ҳордиқ чиқаришади.\nЛекин асл ҳолат таиландликлар қўрққанчалик бўлиб чиқмади. Шу кунгача 3298 юқтириш ҳолати, 58 та ўлим ва 30 июль куни 70 миллион аҳолига эга давлат 106-ўринда турибди — буни ҳисоблашлардаги барча хатоликлар ва тестдан ўтказишнинг нисбатан паст даражаси (685 минг)га қарамасдан муваффақият санаш мумкин.\nБоз устига, йил бошида қиролликка одатдагидек минглаб хорижий туристлар дам олишга келишган эди. Ҳаттоки пандемия қаттиқ исканжага олган мамлакатлардан ҳам.\nДарвоқе, Таиланднинг ўзида маҳаллий аҳоли ичида «ички» зарарланиш деб аталаётган янги юқтириш ҳолатлари икки ойдирки, қайд этилмаяпти. Бармоқ билан санаш мумкин бўлган барча юқтирганлар чегара ортидан кириб келган.\nМаданият ва генлар\nТаидандда бунга қандай эришилди? Бу саволга биттада жавоб қайтариб бўлмайди. Мутахассислар таиландликларга ёрдам берган ўнлаб эҳтимолли сабабларни санашмоқда. Афтидан, барча сабаблар якуний натижага олиб келган.\nТаиландликларга уларнинг маданиятида генетик даражада мавжуд бўлган ижтимоий масофалашув ёрдам берган бўлиши аниқ: қироллик аҳолиси учрашганда қўл бериш кўришмайди, кўчада умуман қучоқлашишмайди, кафтларини юзи олдига жамлаганча салом беришади.\nТаиландда жуда эрта, биринчи зарарланиш ҳолатидан кейиноқ ҳимоя ниқобларни тақа бошлашгани ҳам ўз ролини ўйнагани кўриниб турибди. Соғлиқни сақлаш тизими ҳам яхши йўлга қўйилганини ҳисобдан чиқармаслик керак. Кўп вақтини тоза ҳавода ўтказувчи таиландликларнинг ҳаёт тарзи ҳақида ҳам унутмаслик лозим. Эҳтимол, коронавирус нимага «ёпишиб» олишни ҳам билмагандир — мамлакатда сурункали касалликлар даражаси ҳам паст.\nАфтидан, таиландликларга коронавирусга муваффақиятли қарши туришда уларнинг иммун тизими хусусиятлари ҳам ёрдам берган кўринади.\nУларнинг Меконг дарёси оқимидаги қўшниларида ҳам шунга ўхшаш кўрсаткичлар. Мьянмада, масалан, 350 та ҳолат ва 6 та ўлим қайд этилган, Камбожада — 226, Лаосда — 20. Боз устига, Камбожа ва Лаосда Вьетнам каби коронавирусдан бирор киши ўлмаган.\nМеконг дарёси оқиб ўтувчи Хитойнинг жанубида ҳам шунга ўхшаш манзара. 50 миллион киши истиқомат қиладиган Юннан провинциясида бор-йўғи 190 киши коронавирус юқтирган. Айни пайтда у ерда бирорта касал йўқ.\nТаиландда эпидемиянинг кечишига доир яна бир хусусиятга Паттани провинциясида эпидемияни ўрганган Бангкокнинг Чулалоргкорн университетидан Випут Фулчароен эътибор қаратган. Аниқланишича, зарарланишларнинг 90 фоиздан ортиғи симптомларсиз кечган.\nВипут бу ғалати ҳолатни иммун тизими турли вирусларга қарши турлича курашиши билан тушунтиради. Масалан, яхши маълумки, таиландликлар ва Жанубий шарқий Осиёда яшовчи бошқа халқлар вакиллари денге безгагига жуда заиф.\n«Ҳозир биз иммун тизимини ўрганмоқдамиз, — дейди у. — Агар иммун тизимимиз денге безгагига кучсиз қаршилик кўрсатар экан, нега у COVID-19га кучлироқ қаршилик кўрсата олмас экан?»\n«Гап фақат иммунитет ва генетикада деб ўйламайман, — дея фикрлайди Таиланд соғлиқни сақлаш вазирлиги расмий вакили Тавесин Висангютин. — Менимча, бу ерда гап маданиятда. Таиландча саломлашишда жисмоний контакт йўқ. Дарвоқе, Меконг бассейни мамлакатларида ҳам мана шундай манзарани кузатишингиз мумкин».\nТабиийки, ҳокимият томонидан қабул қилинган чеклов чораларини ҳам ҳисобдан айирмаслик керак. Қиролликда карантин 24 мартда эълон қилинган эди. Албатта, юзлаб қоидабузарлар бўлди, лекин профессионалларга ишонувчи таиландликлар, умуман олганда, хавфсизлик қоидаларига жуда масъулият билан ёндашишди.\nКоронавирусга қарши курашишда 75 мингдан зиёд қишлоқларда ишлаган 1 миллиондан сал кўпроқ кўнгиллилар (асосан аёллар) ҳам ижобий рол ўйнаган.\nИюлдаги янги йил\nТаиланддаги уй хўжаликлари Осиёда қарз бўйича биринчи ўринда бўлса керак. Кўплаб таиландликлар айни дамда будда ибодатхоналарига бориб текин тарқатилаётган гуручни олмоқда. Пандемиягача кунига 1000 бат (31 доллар) ишлаган пойтахт Бангкокдаги таксичиларнинг даромади 7 баробарга пасайиб, кунига 150 батни ташкил этмоқда, у бензинга ҳам етмайди.\nБош вазир Прают Чан-Очи ҳукумати иқтисодиёт ва аҳолига ёрдам сифатида рекорд даражадаги 1,9 триллион бат ажратди. Март ойида даромади пандемия туфайли сезиларли даражада тушган ҳар бир кишига уч ой давомида 5 минг бат ажратилиши эълон қилинган эди. Пул олиш учун қиролликнинг қарийб ярми — 29 миллион киши мурожаат қилган.\nБюрократик тўсиқлар ва рад этишлар кўпчиликни тушкунликка тушириб қўймоқда. Апрель ойида умидсизликка тушган аёллардан бири Таиланд Молия вазирлиги биноси олдида маргумуш ютган. Уни қутқариб қолишган, бироқ қиролликда ўз жонига қасд қилиш даражаси сезиларли кўпайган.\nАҳолисининг кўп жилмайиши ҳисобига Таиландни Табассумлар юрти деб аташларига қарамасдан, уларнинг маданияти ва психологиясининг фарқли томонларидан бири депрессия ва ўз жонига қасд қилишга мойиллик ҳисобланади. ЖССТ маълумотларига кўра, 2016 йилда Таиланд 100 минг аҳолига 14,4 худкушлик билан Жанубий-шарқий Осиёда биринчи ўринда турган. Сайёрада бу кўрсаткич 10,6 га тенг.\nCovid Thailand Aid хайрия фонди ёрдам сўралган мурожаатларга тўлиб кетган, дейди фонд асосчиларидан бири Натали Наркпрасерт. Коронавирусдан Мьянма ва Камбожадан келган миллионлаб меҳнат мигрантлари ҳам қаттиқ азият чеккан. Уларнинг бир қисми чегара ёпилгунча уйларга қайтишга улгурган, қолган қисми эса Таиландда қолиб кетиб, ўзлари ишлаган меҳмонхоналар, қаҳвахона ва ресторанлар ёпилганда уч ой пулсиз қийналган.\nИюнь ойида Таиланд нормал ҳаётга қайта бошлади. Карантиндан тўрт босқичли чиқиш 33 кун давом этди. Июль ойининг бошида таиландликлар биринчи байрам — апрелда пандемия туфайли бекор қилинган таиландча янги йилни нишонлашди. У ички туризм ривожланишига туртки берган.\nҲукумат хориждан келаётган туристлар учун қироллик чегарасини эҳтиёткорлик билан очмоқда. Бангкокдагилар яхши тушуниб турибди: улар иқтисодиётга тезроқ тикланишга ёрдам бериш билан бир қаторда мамлакатга янги зарарланиш ҳам келтириши мумкин.\nХорижликлар билан боғлиқ ёқимсиз ҳолатлардан бири июль ойининг ўрталарида Районг курортида рўй берган. Коронавирусга мусбат тестли мисрлик учувчи карантиндан қочиб чиқиб, харид учун дўконларга ўзини урган. Уни ушлашган, ҳудудда яна мактаблар ёпилган.\nИқтисодиёти туризмга қаттиқ боғланган (туризм соҳаси ўтган йили ЯИМнинг қарийб 20 фоизини таъминлаган ва меҳнатга лаёқатли таиландликларнинг 21,4 фоизини ишли қилган) қироллик пандемиядан жуда кучсиз бўлиб чиқди. Таиланд туризм ва спорт вазирлиги иқтисодчиларининг прогнозларига кўра, йил охиригача меҳмонхоналарнинг 60 фоизи ёпилиши мумкин.\nБош вазир Прают 28 май куни пандемия нафақат соғлиқни сақлаш соҳасида, шунингдек иқтисодиётда ҳам инқироз келтириб чиқарганини тан олди. Май ойида саноат ишлаб чиқариши қарийб чорак мартага қисқарган. ХВЖ прогнозига кўра, жорий йилда Таиланд иқтисодиёти пасайиши ЯИМнинг 6,5 фоизига тенг бўлади. Бутунжаҳон банкининг баҳолашича, 2020 йилда қиролликнинг 8 миллион аҳолиси иш ва яшаш учун маблағсиз қолиб кетиши мумкин.\nТаиланд иқтисодиётида вазият оғирлигини миллий валюта ҳам исботлаб турибди. Апрель ойида чоралар кучайтирилгач, уч ҳафта ичида батнинг долларга нисбатан қиймати 2,6 фоизга пасайди ва Осиёдаги энг арзон валюталардан бири бўлиб турибди (Индонезия рупиясидан сўнг). Қиролликда ҳозир асосий ставка 0,5 фоизга тенг.\nОфат ёлғиз ўзи келмайди. Пандемия узоқ йиллар ичидаги энг катта қурғоқчилик билан бирга келди.\nМамлакат раҳбарияти иқтисодиётни таназзулдан қандай қилиб чиқаришни аниқ тасаввур қила олмаётганга ўхшамоқда. Бундай ўтиш даврларида ўзгаришлар қилмаслик тавсия этилса-да, бош вазир ҳукуматда жиддий ўзгартиришларни амалга оширишга қарор қилди. 16 июль куни дастлаб молия вазири Уттама Саванаяна истеъфога чиқарилди. Ундан сўнг иқтисодиётга масъул бош вазир ўринбосари Сомкид Жатусрипитак ишдан олинди. Кейингиси Bank of Thailand бошлиғи Виратай Сантипрабоб бўлиши ҳам аниқ. Энергетика, олий таълим ва меҳнат вазири ҳам истеъфога тайёргарлик кўрмоқда.\nМамлакат бош банки иқтисодчилари халқаро ташкилотлардан ҳам кўра пессимистик прогноз бераётгани ҳайратланарли. Таиланд Марказий банкидагилар мамлакат иқтисодиёти жорий йилда рекорд 8,1 фоизга пасайишини айтишмоқда.\nТаиланд ҳукумати туризм соҳасига ёрдам дастурини ишлаб чиққан. Туризм вазири Пхипхат Ратчакитпракарннинг интервьюсидан келиб чиқсак, 1 июль куни чегараларини хорижликлар учун очган Таиланд максимал даражада туристларни (айниқса, жами туристлар сонининг қарийб 60 фоизини ташкил этган Хитойдан) олиб кириш эмас, бой туристларни жалб этишга уринмоқда.\nБу йил Бангкок ўтган йилгидек 39 миллион эмас, 10 миллион хорижий туристни олиб киришни режалаштирган. Пхипхата туризм соҳасининг мамлакат ЯИМга улуши 2020 йилда 1,23 триллион бат бўлишини прогноз қилмоқда, бу эса ўтган йилгидан 59 фоизга кам.\nВазирнинг сўзларига кўра, Пҳукет, Самуи, Пҳанган ва Пҳи-Пҳидаги қимматбаҳо отелларда тўхтаган бойвачча турист беш нафар оддий туристдан кўра кўпроқ харажат қилиши мумкин. Бой туристларнинг бошқа муҳим афзалликлари ҳам бор. Масалан, уларни ижтимоий масофаланиш қоидаларига риоя этишга чақириш шарт эмас, улар шундоқ ҳам ёлғиз дам олишни яхши кўришади.\nПрают ҳукумати ички туризмга ёрдам беришни ҳам мўлжалламоқда. Бу мақсадларга 22 миллиард бат ажратилган. Ўз ватанида дам олаётган таиландликлар меҳмонхонада 5 сутка яшагани учун 40 фоизлик, суткасига 3 минг батдан ошмаган чегирмага эга бўлишади. Улар кунига 600 бат ҳисобидан ресторан, сувенир дўконлардаги тўловларга кредит олишлари ҳам мумкин. 2 миллион таиландликлар одам бошига 1000 батдан транспорт харажатларига ҳам компенсация олишади.\nТаиланд бош вазири “ёқимсиз” саволга жавобан журналистларга антисептик пуркади (видео)


20:22 / 26.04.2017\n"Дўст ва биродар Ўзбекистон - тараққиёт бешиги, бой маънавий ва маданий меросга эга юрт. Стратегик жойлашувига кўра, Ўзбекистон минтақадаги барқарорлик манбаи ҳисобланади", - деди Туркия ТИВ раҳбари Мавлуд Човушўғли ҳамкасби Абдулазиз Комилов билан кечган учрашувда. "Анадолу" агентлиги шу ҳақида хабар берди.\nЧовушўғли Анқаранинг Тошкент билан муносабатлари ривожидан манфаатдор экани ҳамда икки томон ўзаро ҳурмат ва ҳамкорлик тамойилларига асосланган муносабатларни мустаҳкамлаши зарурлигини таъкидлади.\nУнинг сўзларига кўра, икки мамлакат ТИВнинг сиёсий маслаҳатлашувлари саккизинчи раунди доирасида Ўзбекистон ва Туркия ўртасидаги сиёсий, савдо-иқтисодий, инвестицион, ҳарбий-техника, маданий-гуманитар ва бошқа соҳалардаги ҳамкорлик истиқболлари муҳокама қилинди.\nУчрашувда томонлар кун тартибидаги долзарб муаммоларни кўриб чиқишди.\nМузокаралар якунига кўра, икки мамлакат ташқи ишлар вазирликлари ўртасида 2017-2018 йиллар учун Ҳамкорлик дастури имзоланди.\nТуркия Ўзбекистон ҳамкорлик Мавлуд Човушўғли


Тайёргарлик ойи ўтмоқда\nМанзилингиз:Муслимаат»Илм ва амал»Рўза»Тайёргарлик ойи ўтмоқда\nBy Muslimaat.uz on\t May 16, 2016 Рўза\nUser Ratings (10 Votes) 76 %\nАллоҳга шукрлар бўлсинким, ойларнинг султони бўлмиш Рамазони Шариф яқинлашиб қолди. Бундан эса бизга кириб келган Шаъбон ойи дарак беради. Шаъбоннинг кириб келиши гўё театрларда спектакль бошланишидан аввал уч бора қўнғироқ чалингани кабидир. Илк қўнғироқ чалинганда томоша бошланишига яқин қолганини ҳис қиласиз. Иккинчи қўнғироқда жойингизни топиб ўтириб оласиз ва ниҳоят учинчисида сизни безовта қилувчи барча нарсалар, хусусан, уяли телефонларнинг овозини ўчириб, спектаклни кўришга бутун вужудингиз билан тайёр бўласиз.\nШаъбон ойи кириб келди. Унинг аввалги ўн кунлиги ўтиб бормоқда. Яъни биринчи қўнғироқ чалиниб бўлди. Рамазондаги жойимизни шу ойдан қидира бошлашимиз керак. Ҳадемай иккинчи ўн кунлик келади. Яхшилаб жойлашиб олишимиз даркор. Ва ниҳоят учинчи ўн кунликда бутун диққат эътиборимизни келаётган ойга қаратмоғимиз лозим. Хўш, буни қандай амалга оширамиз? Пайғамбар соллаллоҳу алайҳи васаллам бу ҳақида нима деганлар? Қандай ҳадислар ворид бўлган?\nОйша розияллоҳу анҳо ривоят қиладилар: «Мен Пайғамбар соллаллоҳу алайҳи васалламни ҳеч бир ойда шаъбондагидек кўп рўза тутганларини кўрмаганман. Шаъбоннинг ҳаммасини тутардилар. Шаъбон ойини жуда ҳам кам рўзасиз ўтказардилар» (Бухорий ва Муслим ривоят қилган).\nРивоят қилинишича, Усома ибн Зайд розияллоҳу анҳу Набий соллаллоҳу алайҳи васалламдан сўради: «Ё Расулуллоҳ, мен биронта ойда Шаъбондагидек рўза тутганингизни кўрмадим?» Ул Зот жавоб бердилар: «Бу шундай ойки, одамлар ражаб билан рамазон ўртасида ундан ғафлатда қолишади. Бу ойда амаллар оламлар Хожасига кўтарилади. Шундай экан, мен амалимни ўзим рўзадор ҳолимда кўтарилишини яхши кўраман» (Насоий, ҳасан ҳадис).\nБироқ ойнинг биринчи ярмида рўза тутиш афзалроқ. Бунга Суннат далолат қилади. Абу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи васаллам дедилар: «Қачонки шаъбон ойининг ярми ўтса, рўза тутманглар!»\nАммо агар инсон душанба ва пайшанба, ёки ҳар ойнинг уч кунида тутадиган одатий рўзалари бўлса, Шаъбоннинг ярмидан кейин тутилса ҳам зарари йўқ. Чунки Пайғамбар алайҳиссолату васаллам деганлар: «Рамазондан бир ёки икки кун аввал рўза тутманглар. Бироқ бир киши (нафл) рўза (ларини) тутаётган бўлса, тутаверсин» (Бухорий ва Муслим ривоят қилган).\nШунингдек, Набий соллаллоҳу алайҳи васалламдан ўрнак олган ҳолда, Шаъбон ойини тўлиқ рўза тутиш билан ўтказмаслик керак.\nОйша розияллоҳу анҳо дедилар: «Расулуллоҳ соллаллоҳу алайҳи васалламнинг рамазон ойидан бошқа ойларда тўлиқ рўза тутганларини кўрмадим» (Бухорий ва Муслим ривоят қилган).\nДемак, ҳадисларга кўра, аввалги ўн беш кунда рўза тутиш, кейинги кунларда эса рамазонга тайёргарлик кўриб, у ойда бажариладиган ибодатларни ўрганиш, эслаш, Рамазонда савоби янада улуғ бўлганидан Қуръон қироати бўйича билимларни такомиллаштириш хайрлидир. Рамазон – тақво ойи. Инсон ўзи ўрганиб қолган ёмон одатлардан эса бирдан қутулишнинг имкони йўқ. Шу сабабли ўзимизга сездириб ёки сездирмай қалбимизга ўрнашиб қолган иллатлардан аста-секин фориғ бўлишга интиладиган ойдир бу. Рамазонни ёруғ юз билан кутиб олишга тайёргарлик ойидир бу.\nБошқа томондан олиб қараганда рамазон рўзаси ҳам руҳий, ҳам жисмоний ибодат ҳисобланади. Зеро узоқ муддат овқатсиз ва сувсиз юришга инсон ўз нафсини, бундан аввал организмини тайёрлаши керак. Ёдингизда бўлса мактабда жисмоний тарбия дарсидан имтиҳон топширишдан икки-уч ой аввалдан устозлар узоқ масофага юугуришни доим машқ қилдиришган. Чунки бирданига узоқ масофага югуриб бўлмайди. Бунга жисмонан тайёр бўлиш керак. Ёки спортчилар ҳам бирор мусобақадан олдин ойлаб ва ҳатто йиллаб машқ қилишларига диққат қилинг. Олдимизда бир кунлик эмас, бир ойлик имтиҳон турганида унга ҳеч қандай тайёргарликсиз кириб бориш тўғримикан? Ўзимизни қийнаб қўймаймизми? Шаъбон ойи бизга мана шу улуғ ва улкан ибодат ойига тайёргарлик кўриш учун имкон муддатидир. Айтганча, тайёргарлик ойи бошланиб бўлди. Имтиҳонга тайёргарлик кўряпсизми?


Қорақалпоғистонда “IT Билимдон” кўрик-танлови ғолибларидан бирига узатма сими топширилди\n23 Iyun 23:42 Жамият\nIT-Билимдон IT-танлов ойлиги” доирасида СЕРТИФИКАТ узатма кабели ҒОЛИБ ғолиб ва Қорақалпоғистон\nҚорақалпоғистоннинг Чимбой вилоятида “Ёшлар ойлиги” доирасида “IT Билимдон” кўрик-танлови бўлиб ўтди.\nТуман ҳокимлиги матбуот хизмати хабарига кўра (бу хабар Телеграмда аллақачон ўчириб ташланган) 20 июн куни “Ёшлар ойлиги” доирасида “IT Билимдон” танловининг босқичи бўлиб ўтди. 60 нафар иштирокчи орасида 15 ёшдан 25 ёшгача бўлган ёшлар ҳам бор эди.\nҒолиб ва совриндорлар Максим Жумабоев, Мийрибек Айтмуратов, Дамир Аскербоев ва Азамат Қалмуратовлар бўлди.\nЧимбой тумани ҳокимлигининг расмий хабарига илова қилинган суратда ғолиб ва совриндорларга сертификатлар, узайтиргич (учувчи), клавиатура ва ноутбук сумкаси топширилгани кўрсатилган.\nМактаб директорлари рейтинги пастлиги сабабли ишдан бўшатилди\nМусобақа Ёшлар масалалари агентлиги ва IT-Парк ҳамкорлигида ташкил этилди.\nМаълум бўлишича, Чимбой вилоятида “Ёшлар ойлиги” доирасида “IT Билимдон” кўрик-танлови ўтказилди.\nҚорақалпоғистоннинг Чимбой вилоятида ўтказилган “ИТ Билимдон” кўрик-танлови ғолибларига сертификатлар, узайтиргич кабели, клавиатура ва ноутбук сумкаси топширилди.


ОТА-ОНА ФАРЗАНД ТАРБИЯСИГА МАСЪУЛДИР — Zamaxshariy.uz\nОТА-ОНА ФАРЗАНД ТАРБИЯСИГА МАСЪУЛДИР\nИслом динида оиланинг муқаддаслиги, маънавияти ва маданияти, асрлар давомида бардавом бўлиб келмоқда. Ватанга, ота-онага хизмат қилишлик ва фидойилик ўз-ўзидан пайдо бўлмайди. Булар заминида ёшларга бўладиган таълим-тарбия ва маҳаллалардаги ҳар-бир қария ва отахонларимиз масъул эканлигини эсдан чиқармаслигимиз керак. Шунинг билан биргаликда, фарзанд тарбиясидаги энг муҳим омил бу – ота-онанинг фарзанд олдидаги бурчи, уларнинг фарзандига қилган эътибори. Халқимизда шундай мақол борки “Қуш уясида кўрганини қилади”, хақиқатан ҳам ҳар- бир оила соғлом бўладиган бўлса, фарзандлари таълим–тарбияли, одоб-ахлоқли бўладиган бўлса ана шундай оила мустахкам ва фаровон турмуш кечиради. Катталарга ҳурмат ва кичикларга иззат, ота-онанинг оиладаги юкори мавқеи, аёлларнинг ҳаёю-ибоси, никоҳнинг муқаддаслиги, ота-оналарнинг фарзандлар олдидидаги ҳамда фарзандларнинг ота-оналар олдидаги бурчи ва масъулиятини мухим кадрият сифатида хис этиб яшамоқлиги, оила шаъни ва обрўсини асраб-авайламоқлиги, келин ва қайнона муносабати ўзига хослиги, катта оилаларда бобо ва бувиларнинг рахнамолиги, қариндошлар, қўни-қўшнилар, махалладаги нуроний отахонларнинг ўзбек оиласига хос хусусиятлари замирида муқадддас динимизнинг таълимоти ётади.\nДунёда ота-она улуғ зот ҳисобланади, чунки улар фарзандлари учун ҳаётини, меҳрини бериб, фарзанди катта бўлиб, оила қуриб кетгандан кейин хам улар ҳақида қайғуришдан тўхтамайдилар. Ҳар бир ота-она ўз фарзанди дунёга келиши билан уни парвариш қилиб катта қилади, касал бўлса даволайди, едиради, кийдиради, уни оқ ювиб оқ тарайди, умуман фарзандини ҳаётда керакли барча нарсалар билан таъминлашга харакат қилади. Хаттоки ота-оналар бунинг учун ўзлари ейиш-ичиш, кийиниш шу каби нарсалардан махрум бўлсалар ҳам фарзандларини бахти ва умрларини хайрли амалларга сарфлашликлари билан харакатда бўладилар. Мана шу ота-онанинг фарзанд олдидаги асосий вазифаларидан ҳисобланади. Пайғамбаримиз Муҳаммад (с.а.в.) бундай марҳамат қиладилар: “Ота-она фарзандига яхши хулқдан ҳам ортиқроқ нарса бера олмайди”. Демак, ота-она фарзандига берадиган энг яхши нарсаси қимматбаҳо кийим, яхши таом ёки ажойиб совға эмас, балки гўзал хулқ ва яхши тарбияси экан. Чунки кийим, таом ёки совға болага маълум вақт фойда беради, вақт ўтиши билан эса эскиради. Гўзал хулқ, яхши тарбия эса фарзандга умри давомида фойда беради. Нафақат умри давомида, балки вафотидан кейин охиратда ҳам манфаат келтиради. Зеро, ҳадиси шарифда: “Банда гўзал хулқи ила кечалари ибодатда қоим бўлувчи ҳамда кундузи рўза тутувчининг даражаси – савобига эришади”, дейилган.\nБаъзи оилаларда ота-она эрталабдан кечгача ишлаб, кўча-кўйда юради, уйда бўлган вақтларида ҳам ўз ишлари билан овора бўлиб фарзандларига вақт ажрата олмайди. Натижада фарзанд тарбияни телефон, интернет, телевизор ҳамда кўча-кўйдан олмоқда. Шундай тарзда улғайган бола яхши хулқли, одобли, илм-маърифатли ва келажакда эл-юртига хизмат қилиб, ота-онасига раҳмат олиб келадиган бўлиб улғайишига ким кафолат бера олади?!\nФарзандларимизнинг бўш вақтларида нима билан шуғулланмоқлиги, куни билан вақтини нималарга сарфлаяпти, уйдаги телевизор ёки компютерда нималарни томоша қилаяпти, кўчада кимлар билан дўст бўлиб, улар билан вақтини қандай ўтказмоқда?! Бундай ишларда фарзандни назоратсиз қолдириш мумкин эмас.\nҲадис шарифда “Фарзандинг ё жаннатинг ёки дўзахингдир”, деб айтилган. Агар ота-она фарзандини яхши хулқли, одобли ва имон-эътиқодли қилиб тарбияласа, бундай фарзанд қиёмат кунида ўзи билан ота-онасини ҳам жаннатга етаклайди.\nШундай экан, ҳар бир ота-она, фарзандларининг тарбиясига кўпроқ эътибор бериши, уларга алоҳида вақт ажратиб, одоб-ахлоқдан таълим бериши, уларни доимо назорат қилиб бориши, ёмонларга яқин йўлатмаслиги керак. Ана шунда улар ота-онаси ва эл-юртига хизмат қиладиган, уларга икки дунёда обрў олиб келадиган, юзларини ёруғ ва бошларини юқори қиладиган фарзандлар бўлиб катта бўлишади.\nГурлан тумани бош имом—хатиби\nPrevious Post:ТИНЧЛИККА РАҲНА СОЛМОҚ-ҲАЛОВАТИНИ ЙЎҚОТМОҚ\nNext Post:АЁЛ МУСТАҲКАМ ОИЛА ТАЯНЧИ


Ўзбекистонда “Энг яхши чет тили ўқитувчиси” Республика танлови ўтказилади\n16:01 / 06.02.2017\nЎзбекистон Республикаси Президентининг Чет тилларни ўрганиш тизимини янада такомиллаштириш чора-тадбирлари тўғрисида” 2012 йил 10 декабрдаги ПҚ-1875-сон қарори ҳамда Вазирлар Маҳкамасининг 2017 йил 6 январдаги йиғилиш баёнига асосан ўрта махсус, касб-ҳунар таълими муассасалари чет тили ўқитувчилари ўртасида “Энг яхши чет тили ўқитувчиси” Республика танлови ташкил этилмоқда.\nМазкур нуфузли танловнинг ўтказиш тартиби ва баҳолаш мезонлари Ўрта махсус, касб-ҳунар таълими маркази томонидан 2017 йил 2 февраль куни тасдиқланди.\nТанлов икки босқичда - Саралаш босқичи ва Республика босқичида ўтказилади.\n1-босқич 2017 йил 10 март куни Қорақалпоғистон ва вилоятлардаги академик лицей ва касб-ҳунар коллежларида ташкил этилади.\nСаралаш босқичларида иштирокчилар Республика ҳудудларида белгиланган ўрта махсус, касб-ҳунар таълими муассасаларида берилган мавзулардан бири бўйича ёзма иш ёзадилар. Ёзма ишлар мазкур баҳолаш мезонлари асосида Республика ҳакамлар ҳайъати томонидан баҳоланади.\nРеспублика босқичининг 1-турида иштирокчилар берилган мавзу бўйича ёзма иш ёзадилар.\n2-турда иштирокчилар Давлат таълим стандартлари асосида танланган мавзулар бўйича 120 дақиқа давомида тайёргарлик кўрадилар ҳамда ўз тақдимотларини намойиш этадилар.\nТанловнинг республика босқичида ҳар бир чет тиллари бўйича 1-, 2-, 3-ўринларни эгаллаган иштирокчилар ғолиб деб топилади.\nҒолиблар диплом ва эсдалик совғалари билан тақдирланади.


Таклиф: мактаб таътилларини ислоҳ қилса бўладими? - Халқ сўзи\nТаклиф: мактаб таътилларини ислоҳ қилса бўладими?\n14:54 20 Август 2020 Жамият\nАвгустнинг боши эди. Бешинчи синф ўқувчиси — жияним «Уфф, мактаб қачон бошланар экан» деб қолди. Унинг ёзги таътилга чиққанига мана 3 ой бўляпти. Сездимки, ўртоқлари билан деярли барча ўйинларни ўйнаб бўлган, энди зерикишни бошлади. Назаримда, у мактаб ҳаётидан, дарслардан ҳам анчайин узоқлашгандек. Ва шу аснода ўқувчиларнинг таътил муддати бунчалик узоқ давом этиши қанчалик тўғри экан дея ўйлаб қолдим.\nЮртимиздаги мактабларни иситиш учун қанча-қанча маблағ сарфланади. Қолаверса, ҳамма таълим масканларида ва ҳар доим ҳам иситиш кўнгилдагидек бўлмаслиги оқибатида болаларнинг тез-тез шамоллаши кузатилади. Бу, эса аввало, фарзанд саломатлигига, қолаверса, оила бюджетига зарар келтиради.\nЁз ойидаги узоқ муддатли таътил эса болаларни ҳаддан ортиқ эркинликка ўргатиб қўйиши билан бирга бекорчи нарсаларга вақт сарфлашларига сабаб бўляпти. Агарда ўқув йилини 20 августдан бошлаб, ёзги дам олиш вақтини 20 июндан белгилаб, қишки таътил муддатини узайтирсак, ҳар тарафлама қулайликка эришишимиз мумкин. Негаки, дарсда қатнашиш учун ноқулай бўлган асосий жазирама кунлар саратондан бошланади.\nЭнди, бунинг ўзига яраша самарали томонларини кўриб чиқайлик. Масалан, агарда қишки таътил бир ой муддатга узайтирилса, фойдали бўлиши эҳтимоли юқори. Бир ой вақт мобайнида барча мактабларда иситиш харажатлари тежалади. Иқтисод қилинган маблағни эса мактабнинг моддий-техник базасини яхшилашга сарфлаш мумкин.\nБундан ташқари, қишда совуқ ва ноқулай об-ҳаво туфайли болаларнинг мактабга қатнашида ҳам муаммолар бўлиши табиий. Таътил эса қорли кунларда болажонларнинг қийналмасликларида ҳамда саломатликларини асрашда ҳам самарали усул саналади. Ўйлаб қаралса, 3 кун касал бўлиб қолган бола 3 кунлик дарсни ўзлаштиролмайди. Тенгдошларидан орқада қолади ва айнан билим олишда маълум бўшлиқлар юзага келади. Бундай муаммолар ўсиб келаётган авлоднинг келажагига жиддий таъсир ўтказмай қолмайди.\nЖаҳон тажрибасига қарайдиган бўлсак, Европада ёзги каникул 2 ой (июль-август ойлари) давом этади. Германияда таътил тизими « тез-тезу, аммо қисқа» тамойилига асосланган. Ёзги дам олиш узоғи билан 6 ҳафта бўлса, йил давомида ҳам қисқа таътиллар берилади. Барчани ўз таълим тажрибаси билан лол қолдирган Японияда эса ёзги таътил 40 кун бўлиб, 20 июлдан 31 августгача давом этади. Бундан кўринадики, таълимнинг узлуксизлигини таъминлаш бош масала. Ёзги узоқ муддатли таътилнинг ўрнига қишки дам олиш вақтини узайтириш болалар учун ҳам, уларнинг ота-оналари учун ҳам, қолаверса, давлат учун ҳам керакли ва самаралидир.\n... Кеча ўша жияним «Ўқишимиз бошланар экан, уррее!» деб қолди. Билдимки, унинг билим олишга иштиёқи баланд. Шундай экан ўқувчиларнинг айни ўқишга қизиқиши юқори, билимларни қабул қилиш қобилияти шаклланаётган давридан унумли фойдаланиш керак ва фикримча, таълим тизимида кенг кўламда олиб борилаётган янгиликлар, ўзгаришлар каби, мактаб таътилларини ислоҳ қилиш бўйича ҳам чуқур ўйлаб кўриш лозим.\nУмид қиламизки, Халқ таълими вазирлиги ушбу таклиф бўйича ўз муносабатини билдиради.


С начала работы biznes-daily.uz 8 071 992\n“Samarqand konserva” акциядорлик жамияти акциядорлари диққатига!\n“Samarqand konserva” aksiyadorlik jamiyati акциядорларининг йиллик умумий йиғилиши 2018 йил 30 июнь куни соат 10.00 да Самарқанд шаҳри, Спитамен шоҳкўчаси, 15-уйда жойлашган “Samarqand konserva” aksiyadorlik jamiyati маъмурий биноси мажлислар залида ўтказилиши белгиланган.\n2. Жамият Бош директорининг 2017 йил молия-хўжалик фаолияти якунлари ва жамиятни ривожлантириш стратегиясига эришиш бўйича кўрилаётган чора-тадбирлар тўғрисидаги ҳисоботи.\n3. Жамиятнинг 2017 йил якунлари бўйича йиллик ҳисоботи, бухгалтерия баланси ва молиявий натижалар тўғрисидаги ҳисоботи ҳамда фойда ва зарарларини тасдиқлаш.\n4. Жамиятнинг 2017 йил молия-хўжалик фаолиятини миллий ва ҳалқаро ташқи аудиторлик текширувидан ўтказиш натижалари юзасидан аудиторлик ташкилотининг хулосаларини тасдиқлаш.\n6. 2017 йил якуни бўйича олинган соф фойдани тақсимлаш, акциялар бўйича дивидендлар миқдори ва уларни тўлаш тартибини тасдиқлаш.\n7. Жамият 2018 йил фаолияти учун Кузатув кенгаш аъзоларини сайлаш.\n8. Жамият 2018 йил фаолияти учун тафтиш комиссияси таркибини сайлаш.\n10. Йирик битимларни тасдиқлаш.\nЖамият акциядорларининг йиллик умумий йиғилишида иштирок этиш ҳуқуқига эга бўлган акциядорларнинг рўйхатини тузиш учун 2018 йил 26 июнь ҳолатига ва умумий йиғилиш ўтказилиши ҳақида хабар қилиш учун 2018 йил 18 июнь ҳолатига акциядорлар реестри шакллантирилади.


Юрген Клопп Чемпионлар лигаси янги формати ҳақида фикр билдириб, УЕФА Миллатлар лигаси баҳсларини жаҳон футболидаги энг кулгули ғоялардан бири деб атади.\nЕЧЛда 2024/25 йилги мавсумдан 36та жамоа иштирок этиши ва гуруҳ босқичида ҳар бир жамоа 8тадан ўйин ўтказиши ҳам Клопп томонидан маъқулланмади.\n«Ўйинлар кўплиги – ҳар доим ёмон ғоя. Бу ҳақда кўп гапирдим. Афсуски, бу ҳеч кимни қизиқтирмаяпти.\nУЕФА президенти менга хабар ёзиб юборган экан. Унга ҳам бу борада қандай фикрласам, ўшани ёзиб юбордим. Шахсан мен УЕФАнинг Миллатлар лигасидек турнирдан кўра, Чемпионлар лигаси финалида кўпроқ пул ишлаб топишини истардим. Миллатлар лигаси турниридан воз кечиш керак.\nМиллатлар лигаси – жаҳон футболидаги энг кулгули ғоялардан бири. Футболчилар мавсум давомида 70дан ортиқ ўйинларда майдонга тушиб, мавсум тугагач миллий жамоаларда Миллатлар лигасида тўп суришлари керак. Бу ақлга сиғмайди», - дея Клоппнинг сўзларини келтирган Daily Mail.


Мусулмон боланинг одоб-ахлоқи » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Ислом » Мусулмон боланинг одоб-ахлоқи\n2. Ўртадаги идишдан овқатланаётганингда ўз олдингдан олиб егин, бошқалар олдидаги нарсаларга қарама ва ҳожатингдан ошиғини ема.3. Овқат ейишдан олдин Аллоҳнинг номини айтиб “Бисмиллаҳир Роҳманир Роҳийм” деб айтгин ва еб бўлганингдан кейин “Алҳамду лиллаҳиллазий атъамани ҳаза ва розақонийҳи мин ғойри ҳавлим минни вала қувваҳ” – маъноси - “Мен тарафидан ҳеч қандай куч қувватсиз шу таомни менга таом қилиб берган ва у билан мени ризқлантирган Аллоҳга ҳамду санолар бўлсин” деб Унга мақтовлар айт.\n- Агар сенга бошқа яна шунча миқдорда пул берсам, шу ҳамёнга сиғдира оласанми?\n- Унга ичидагидан ортиқ пул сиғдириш мумкин эмас.-деб жавоб берди ўқувчи.\n- Куч билан сиғдир.\n- У қимматбаҳо ҳамён. Йиртилиб кетишидан қўрқаман.\n- Билгинки, эй ўғлон! Сенинг ошқозонинг ҳам шу ҳамёнга ўхшашдир. Агар қорнингга сиғадиганидан ошиғини есанг, ҳар хил касаллар ва оғриқларга чалинасан.


Шавкат Мирзиёев: Бош вазирдан бошлаб ҳокимгача тўй-маросимга бориши ман этилади | Najot.info\n04.03.2018 Нажот 0 коментариев Мирзиёев,танқид,тўйларни\nЎзбекистон Республикаси президенти Шавкат Мирзиёев тўйларни кескин танқид қилди ва халқ дардини айтди. Давлат раҳбарининг видеоселектор йиғилишларидан бирида айтган сўзлари ёзилган аудиоёзув ижтимоий тармоқларда кенг тарқалди.\nБўлди, у замонлар тугади энди, одамларнинг ғашини келтиряпмиз, лаънатини келтиряпмиз. Маросим ҳам, тўй ҳам раҳбарларсиз бўлади. Бош вазир боради ғўдайиб ҳамма муовини билан, ҳамма туради… Сен ўша қилган 20 килограмм гўштингни пулига битта камбағалнинг уйига бориб краска қилиб бер, телевизор олиб бер, ноинсоф.\nҚарор чиқади, қарор! Президент қарор эмас, сенатнинг қарори чиқади. Қани бирортанг ғинг деб кўр. У тўйга бориш энди ман этилади. Мен ўзим юрагимдан билган ҳолда шуни айтяпман. У ҳаммаси хиёнат бизнинг халқимизга, иккинчидан, тўй қилишнинг меъёрини ҳам ёзиб берамиз.\nТошкентда тўртта қизи бор одам ўзини осиши керак, тўй қилиш учун. Оддий одам, оилали, бюджетдан ойлик оладиган одам ўзини осиши керак. Тўртта қизини эрга бериш учун ўзини осса тўғри бўлади. Нимага?! Ҳеч қандай имконияти йўқ, барибир бечора қарз олади, ўзига қарамайди, дўхтирга бормайди, фақат шу тўйга йиғади. Кимга керак бу тўй? Бўлди, биз олдин ташвиқот қилиб кўрдик, бўлмади бу ташвиқот. Хиёнат қиляпмиз халқимизга, тўйларни агар жойига қўйсак, коррупция бўлмайди, адолат пайдо бўлади. Ҳамма бир хил тўй қилади. Агар бирорта раҳбар, прокурорми, ҳокимми, солиқчими, чегарачими, шу меъёрдан чиқса, ўша куни кўрасизлар, қамайман ҳаммани. Қайси вазир ёки бош вазир ўринбосари шундай тўй қилишга қайдан ойлик олади? Ҳаммаси ўғирлик бу, агар буни тагини суриштирсак, ўғирлик. Бу ҳам ана шу адолатсизликни тарғиб қилади, ҳамма билиши керак. 110 киши, 120 киши, тамом. Жуда борса, рухсат олиб комиссиядан, 150 кишилик қилади. Бошқача тўй бўлмайди ҳеч қаерда, жуда яхши тўй бўлади, фақат ёшлар бўлади тўйда. Қариялар нон синдиришга боради, ёшлар тўйга боради. Нима учун буни айтяпман? Андижонда ҳам бу жуда ҳалиги кетган, эрталабки тўйлар, аввало, эрталабки тўйлар йўқ бўлади. Бўлди энди, обедда соат бирдан иккигача тўй, кечқурун қайси ресторан тўй қилса, ўша ресторанни ёпамиз”, — деган президент.\n← Генерал Пол Накасоне: Москва Вашингтондан «қўрқмаяпти»\nЕвропа инвестиция банки Ўзбекистонда фаолиятини бошлайди →\nГенерал Пол Накасоне: Москва Вашингтондан «қўрқмаяпти» Москва Вашингтондан «қўрқмаяпти», Россияга...


Қирғизистон Республикаси Президенти Алмазбек Атамбоевнинг мамлакатимизга давлат ташрифи доирасида ташкил этилган мазкур тадбирда икки давлатнинг иқтисодиёт, туризм, энергетика, электротехника, қурилиш материаллари, савдо-саноат, қишлоқ хўжалиги, озиқ-овқат, тўқимачилик ҳамда енгил саноат каби соҳалар учун масъул вазирлик ва идоралари, компаниялари раҳбарлари, кичик ҳамда ўрта бизнес вакиллари қатнашди.\nЎзбекистон Савдо-саноат палатаси раиси А. Икрамов, Қирғизистон Савдо-саноат палатаси президенти М. Шаршекеев ва бошқалар мамлакатларимиз ўртасидаги алоқалар барча йўналишда, айниқса, савдо-иқтисодий соҳада изчил ривожланиб бораётганини алоҳида таъкидлади.\n— Қирғизистонлик ишбилармонлар мамлакатимиз тадбиркорлари билан ҳамкорликка катта қизиқиш билдиришмоқда, — дейди Савдо-саноат палатаси масъул ходими ўофиржон Усмонов. — Бугунги кунда юртимизда Қирғизистон капитали иштирокидаги 54 та қўшма корхона фаолият юритаётган бўлса, Қирғизистонда ўзбекистонлик ишбилармонлар томонидан ташкил этилган 49 та корхона ишлаб турибди. Форум доирасида биргаликда қишлоқ хўжалиги, автомобилсозлик, маиший техника воситалари, қурилиш материаллари, тўқимачилик маҳсулотлари ҳамда бошқа товарлар ишлаб чиқаришни йўлга қўйиш бўйича келишиб олинди. Бу, ўз навбатида, тадбиркорлар ўртасидаги тўғридан-тўғри алоқаларни янада ривожлантиради.\nТадбирда Қирғизистон ишбилармон доиралари вакиллари мамлакатимизда яратилган қулай сармоявий муҳитга юксак баҳо беришди. Янги лойиҳаларни ишлаб чиқиш ва амалиётга жорий этиш масалалари бўйича музокаралар олиб боришди.\n— 2008 йилдан бери “Аkfa” компанияси билан ҳамкорлик қилиб, ички бозорга юқори сифатли маҳсулот етказиб бераяпмиз, — дейди қирғизистонлик тадбиркор Суҳбатилла Мирзаев. — Бугунги форумда “Artel” компанияси билан ҳам ҳамкорликни йўлга қўйиб, ўзаро манфаатли келишувларга эришдик.\n— Форум биз учун ҳам самарали бўлди, — дейди пойтахтимизда фаолият юритаётган “Anaxmed Gaz Biznes” МЧЖ бош директори ўринбосари Азиз Каримов. — Чунки унинг -доирасида ўсимлик ёғи экспорти бўйича 10 миллион АҚШ долларилик шартнома имзоладик. Келгусида экспорт ҳажмини янада оширишга келишиб олдик.\nАйтиш жоизки, бизнес-форумда 200 миллион АҚШ доллари атрофида шартномалар -имзоланди. Тадбирнинг очилишида айтиб ўтилганидек, келгусида икки мамлакат ўртасидаги ўзаро товар айирбошлаш ва савдо ҳажми 500 миллион долларга етказилади.\nҚирғизистонлик тадбиркор Юнусали Макамбаевнинг таъкидлашича, ўзбек ҳамда қирғиз миллати азалдан қардош халқ бўлиб келган. Икки давлатни боғловчи чегара постларининг очилиши савдо соҳасида ҳам улкан имкониятларни яратиб берди. Ишбилармон форумда фарғоналик шериклар билан ҳамкорлик қилиш бўйича шартномалар имзолади. Ана шу асосда келгусида биргаликда эшитиш мосламаларини ишлаб чиқариш йўлга қўйилади.\nИкки томонлама фаол савдо-иқтисодий ва сармоявий ҳамкорликни янада мустаҳкамлаш имконини берган ушбу тадбирда 17 та ҳужжат имзоланди.\nМазкур рукндаги бошқа мақолалар: « Замонавий савдо мажмуаси\tИлғор ва тежамкор ускуналар »


«Amirsoy» тоғ курорти очилиши 1 йилга...\n05.01.2019 17:26 0 1756\nЎзбекистондаги дунё даражасидаги биринчи тоғ курорти лойиҳасининг очилиши 2019 йилнинг декабрь ойига қолдирилди. Бу ҳақда «Amirsoy» компаниясининг «Instagram»даги расмий саҳифасида хабар берилди.\n«Инфратузилмани тўлиқлигича тайёрлаш учун тоғ курорти очилишини 2019 йилнинг декабрига кўчирдик», – дейилади хабарда.\nМазкур курортда парк-отель, ресторан, экранли барлар, концерт ва кўргазма заллари, дор йўли, тоғ чанғиси трассалари мавжуд бўлади. Қишда дам олувчилар учун чанғи, сноуборд, тюбинг, чана, қорда юрадиган автомобиллар тақдим этилади. Болалар учун арқонли шаҳарча, ўйин майдонлари бор, хоҳловчилар чанғи мактабида чанғи ва сноуборд учиш техникасини ўрганишлари мумкин бўлади.\nБўстонлиқ Amirsoy тоғ курорти


Элёр Акбаров: "Нефтчи"га қарши ўйнаш мен учун осон эмас" / CHAMPIONAT.asia\n06:30АПЛ. "Шеффилд Юнайтед" - "Ньюкасл" 0:2 0 03:20"Арсенал"нинг кетмони учмаяпти. "Тўпчилар"га Абдуллажон ҳам ёрдам беролмайди чоғи 14 02:34АПЛ. "Шеффилд" ўз майдонида имкониятни бой берди 0 02:21"Эвертон" мураббийлиги учун асосий даъвогар номи маълум бўлди 0 02:03Ляказетт "Арсенал" сафидаги юбилей учрашувини ўтказмоқда 10 02:00Olamsport: Ўзбекистонда тотализаторга рухсат, Руис ва Жошуа кўз уриштирди ва бошқа хабарлар 0 01:31Breaking news! АПЛда навбатдаги истеъфо рўй берди 1 01:10Месси ўзининг олтинчи "Олтин тўп"ини қачон намойиш қилиши маълум бўлди 13 00:15АПЛ. "Арсенал"-"Брайтон". Жамоаларнинг асосий таркиблари маълум бўлди 2 00:02Спортчилар ижтимоий тармоқларда 2 23:38АПЛ. "Шеффилд Юнайтед" ва "Ньюкасл" жамоаларининг асосий таркиблари маълум 1 23:26Баҳорда бизни супер тўқнашувлар кутиб турибди 11 23:09"Ювентус" ярим ҳимоячиси сафдан чиқди 0 22:57"Эль-Класико" олдидан Марсело яна жароҳатланди 15 22:41Хименес ЕЧЛ сўнгги турида майдонга қайтади 0\nЭлёр Акбаров: "Нефтчи"га қарши ўйнаш мен учун осон эмас"\n03 мар 20:33\nТеглар : Элёр АкбаровИстиқлол\nХабарингиз бор, куни кеча Фарғона шаҳрининг икки жамоаси, "Нефтчи" ҳамда "Истиқлол" жамоалари ўртасида янги мавсум олдидан назорат учрашуви ташкил этилди.\nМазкур учрашувдан сўнг "Истиқол" футболчиси Элёр Акбаровдан сайтимиз учун интервью ташкил этдик.\n- Янги мавсумга муносиб тайёргарлик кўриш мақсадида жамоамиз бир нечта ўртоқлик учрашувларини ташкил этди. Жумладан бугун ҳам Фарғона дербисида майдонга тушдик. "Истиқлол" ҳар бир учрашувга алоҳида тайёргарлик кўради ва ғалаба учун майдонга тушади. "Нефтчи"дек бой тарихга эга жамоага қарши майдонга тушиш бизни хурсанд қилмасдан қолмайди. Лекин, масаланинг иккинчи жиҳати борки, шахсан ўзим учун "Нефтчи"га қарши ўйнаш, бу жамоа дарвозасига гол уриш осон эмас. Сабаби "Нефтчи" менинг собиқ жамоа ҳисобланади, шу боис мазкур жамоага қарши ўйинлар мен учун ўзгача руҳда ўтади.\n"Истиқлол" жамоаси янги мавсумда ҳам ўз олдига Суперлигага чиқиш вазифасини қўяди. Ўтган йилларда қўлга киритилмаган натижани насиб этса 2019-йилги мавсумда уддаламоқчимиз.\nБугунги ўйинда эски жароҳатим туфайли майдонни эрта тарк этишга мажбур бўлдим. Клубимиз шифокорлари билан жароҳатим борасида гаплашдик, хавфли эмас экан, 10 кун ичида майдонга қайтаман. Янги мавсумда рақиблар дарвозасига кўпроқ голлар уриб, жамоамиз ғалабаларига ўз ҳиссамни қўшмоқчиман - дейди Элёр Акбаров\nАна холос. Эден Азар "Эл Класико"да иштирок этмайди 69\nУкраина чемпионатининг 2019 йилдаги энг яхши футболчиси маълум бўлди 0\nМЮга қарши баҳсда жароҳат олган "Астон Вилла" форварди қанча муддатга сафдан чиққани маълум қилинди 1


14 февраль куни Ўзбекистон Республикаси Инновацион ривожланиш вазирлиги қошидаги Инновация ва бошқарув ечимлари лабораториясида “Малайзиянинг маъмурий ислоҳотлар соҳасидаги тажрибасини ўрганиш: Ўзбекистон учун хулосалар” мавзусида маъруза муҳокамаси бўлиб ўтди. Маърузани БМТ Тараққиёт дастурининг “Давлат бошқарувини самарали ривожлантириш ва рақамли трансоформацияга кўмаклашиш” лойиҳасининг миллий консультанти Камолиддин Ҳамидов тақдим этди.\nМалайзия  бир пайтлари [ўтган асрнинг 60 йилларида] хомашё ресурсларининг экспортига йўналтирилган иқтисодиётга эга бўлган давлатлардан бири бўлиб, у давлат ва бизнес ўртасидаги шерикчиликни инстититуциализация қилиш орқали иқтисодиётни саноатлаштириш ьва хусусий секторни ривожлантириш учун мақбул сиёсий ва иқтисодий шароитлар яратишга муваффақ бўлган. Буни амалга ошириш учун давлат бошқаруви ва ижтимоий-иқтисодий бошқарув тизимини буткул ўзгартиришга тўғри келган. Мамлакатда давлат бошқаруви, давлат хизматлари ислоҳ этилиб, давлат органлари функционал, ташкилий ва молиявий жиҳатдан оптималлаштирилган.\nБугунги кунда Малайзия ҳукуматининг фаолияти таркибий ислоҳотларни мустаҳкамлаш, аҳоли даромадини ошириш ва глобал муаммоларни ҳал қилишга қаратилган. Мамлакатда “рақамли иқтисодиёт”ни кенг жорий қилиш ишлари амалга оширилмоқдаки, бу наинки жуғрофий нуқтаи назардан, балки жамият ҳаётининг барча соҳаларини қамраб олишга қаратилган. Малайзия тажрибаси юртимизда кенг ислоҳотлар амалга оширилаётган шароитда Ўзбекистон давлат бошқарувига қўллаш имкониятлари нуқтаи назаридан қимматли тажриба бўлиб хизмат қилиши мумкин.\nТарихга назар ташлайдиган бўлсак, Малайзия 1957 йилда мустақилликка эришган бўлиб, 70-йилларга қадар ҳукумат фаолияти давлатнинг исталгандек ривожланишига таъсир кўрсатмади. Шу муносабат билан давлат бошқаруви тизимидаги муаммолар ўрганилиб, таҳлил қилинди, ва шунинг асосида уни такомиллаштириш бўйича тавсиялар тайёрланди. Ўша даврда ислоҳотлар давлат бошқарувининг самарадорлигини оширишга, давлат хизматларини мукаммаллаштиришга, жамоат иштирокини кучайтиришга, маҳаллий ҳукумат органларининг мустақиллигини оширишга қаратилганди. Шу билан бир қаторда 1966 йили давлат ривожланишининг 5 йиллик режаси қабул қилиниб, у импорт маҳсулотларининг ўрнини босувчи сиёсатни юритувчи ягона иқтисодий дастурга айланди. 80-йилларда давлатнинг иқтисодиётдаги улуши камайтирилиб, иқтисодиётни давлат томонидан тўғридан-тўғри бошқарилишига барҳам бериш асосий вазифалардан бирига айланди. Давлат корхоналари хусусийлаштирилди, саноат товарларини экспорт қилиш эса стратегия даражасига кўтарилди.\nМакроиқтисодий бошқарувнинг асосий воситаси фискал сиёсат бўлди. Бунда солиқ тизими анчайин содда бўлиб, унда бошқа давлатларда кенг қўлланиладиган кўплаб солиқлар бўлмаган. Бюджет-солиқ сиёсатининг тўғри йўлга қўйилгани ишлаб чиқарувчиларнинг рақобатбардошлигини оширилишига хизмат қилди, дунё бозорида рақобат кучайган бир пайтда ишлаб чиқарувчиларнинг рақобатбардошлигини ўсишига олиб келди.\n1990 йиллардаёқ Малайзия ҳукумати келажак иқтисодиётининг катализатори сифатида АКТнинг муҳимлигини англаб етганди. Шу боис ҳам мазкур йўналиш сўнгги 20 йил давомида ҳукумат аҳамиятига молик соҳага айланди. Малайзия бугунда рақамли иқтисодиёт ва рақамли ҳукумат дастурларини амалга оширмоқда. Улар АКТ ва IT-саноатни, электрон давлат хизматларини ривожлантириш, шунингдек, бизнес жараёнларига инновацияларни татбиқ этиш орқали рақамли иқтисодиётга хусусий бизнесни жалб қилишдан иборат.


Давлат солиқ қўмитасининг раҳбари “камомад” юзасидан сўроқ қилинди - Фарғона.Ру ахборот агентлиги\n00:40 msk, 20 Март 2019\nДавлат солиқ қўмитасининг раҳбари “камомад” юзасидан сўроқ қилинди\n10.04.2018 12:08 msk\nБотир Парпиев. Qalampir.uz сайти фотоси\nЎзбекистон Давлат солиқ қўмитасининг раиси Ботир Парпиев ўзи бошқараётган ташкилотда аниқланган камомадлар юзасидан сўроқ қилинди. Бу ҳақда «Озодлик» ўз манбаларига таянган ҳолда хабар беради. Текширувлар Бош прокуратура ва Молия визирлигининг Назорат-тафтиш бошқармаси ҳамкорлигида ўтказилмоқда. Радиостанция хабарига кўра, солиқ қўмитасида “ўнлаб миллион доллар” миқдорида камомад топилган. Камомад нимадан келиб чиққани сабаби ҳозирча номаълум, лекин манбаларнинг хабар беришича, Партиевдан камомадни қоплаш талаб этилган. Ботир Парпиевдан ташқари Солиқ қўмитасининг яна бир неча масъул ходими сўроқ қилинган.\nДавлат солиқ қўмитасидаги кенг қамровли текширувлар ўтказилаётгани шу йилнинг февраль ойида маълум бўлганди. Бунга президентнинг солиқчиларни кескин танқид қилгани сабаб бўлганди. Uzmetronom.com ўз манбаларига таянган ҳолда, терговчилар солиқчиларнинг тадбиркорларга нисбатан ўтказган солиқ текширувлари чоғида жиноий схемаларни қўллаганликларини исботлаш ниятида. Бундан ташқари, прокуратура ходимлари солиқчиларнинг пора олишлари ва уларни ташкилот раҳбари ва унинг ўринбосарларига бериши тўғрисида фактларни қидирган. Текширувлар 15 апрелгача давом этиши ва унинг натижалари тўғрисида президентга ҳисобот берилиши кутилмоқда.\nЎтган қишда Парпиевнинг истеъфога чиқиши мумкинлиги ҳақида маълумотлар пайдо бўлганди. Айрим ОАВ Парпиевнинг ўзи Шавкат Мирзиёевга ариза ёзганлиги ҳақида хабар берганди. Лекин бундай маълумотларни Давлат солиқ қўмитаси инкор қилганди.\nЎзбекистон Давлат солиқ қўмитаси 1994 йили республика Вазирлар маҳкамасининг солиқ бош бошқармаси негизида тузилган. Ботир Партиев ташкилотни 20004 йилдан бери бошқариб келади. У собиқ Миллий хавфсизлик хизмати (ҳозирда Давлат хавфсизлик хизмати) нинг раиси Рустам Иноятовга қуда бўлади. Шу йилнинг январь ойида Шавкат Мирзиёев Иноятновни ишдан бўшатиб, унга давлат маслаҳатчиси вазифасини топширди. Куни-кеча Иноятов мамлакатда балиқчилик соҳасини ривожлантиришга масъул этиб тайинланди.


Ўзбекистон сув таъминоти соҳасидаги лойиҳаларга 740 млн жалб этади\nМамлакатимизда учта халқаро кредит ташкилотининг умумий қиймати 740 млн доллар бўлган маблағлари ҳисобига сув таъминоти соҳасида учта йирик лойиҳа амал оширилади.\nБиринчиси Осиё тараққиёт банки иштирокидаги “Аму-Бухоро ирригация тизимини реабилитация қилиш” лойиҳаси бўлиб, унга 284,46 миллион доллар йўналтирилади. “Жанубий Қорақалпоғистонда сув ресурсларини бошқаришни яхшилаш” — Жаҳон банкининг 337,4 млн долларлик молиявий кўмаги асосида амалга оширилаётган яна бир йирик лойиҳа ҳисобланади. Ислом тараққиёт банки эса “Сурхондарё вилоятида сув ресурсларини бошқаришни яхшилаш” лойиҳасига 122,7 миллион доллар ажратди.\nШу билан бир қаторда, республикамизда халқаро молиявий институтлар иштирокидаги бошқа йирик лойиҳалар ҳам амалга оширилмоқда. Жумладан, Ислом тараққиёт банки иштирокидаги “Хоразм вилояти Тошсокин тизимининг магистрал суғориш каналларини тиклаш” лойиҳасининг қиймати 144,2 млн долларга баҳоланди. Франциянинг 38,26 млн долларлик маблағи эвазига эса “Навоий” ва “Учқора” насос станцияларини реабилитация қилиш” лойиҳаси амалга оширилмоқда.\nАйни пайтда Жаҳон банкининг 74,55 млн долларлик молиявий кўмагида “Ўзбекистон дренаж лойиҳаси”, ОПЕКнинг 12 млн доллардик маблағи ҳисобиданБухоро вилоятида “Қуйимозор” станциясини реабилитация қилиш” ва Хитойнинг 14 млн долларлик кредити асосида “Қоракўл насос станциясини реабилитация қилиш” лойиҳалари ўз ниҳоясига етди.\n2013 йилда қабул қилинган “2013 — 2017 йиллар даврида суғориладиган ерларнинг мелиоратив ҳолатини янада яхшилаш ва сув ресурсларидан оқилона фойдаланиш чора-тадбирлари тўғрисида”ги Ўзбекистон Республикаси Президентининг қарорига мувафиқ, ирригация тармоқларини қуриш, реконструкция қилиш, таъмирлаш ва қайта тиклаш ҳамда томчи билан суғориш тизимини жорий эташ бўйича комплекс чора-тадбирлар амалга оширилади. Қарорга мувофиқ, 2013-2017 йилларда мазкур мақсадларга 1,2 млрд доллар сарфланади.\nАйни пайтда томчи билан суғориш тизими 15,5 минг гектар ҳудудга ўрнатилган бўлиб, келгусида бундай майдонлар имтиёзли кредитлар эвазига 25 минг гектарга етказилиши белгиланган.\nМамлакатимизда учта халқаро кредит ташкилотининг умумий қиймати 740 млн доллар бўлган маблағлари ҳисобига сув таъминоти соҳасида учта йирик лойиҳа амал оширилади. Биринчиси Осиё тараққиёт банки иштирокидаги “Аму-Бухоро ирригация тизимини реабилитация қилиш” лойиҳаси бўлиб, унга 284,46 миллион доллар йўналтирилади. “Жанубий Қорақалпоғистонда сув ресурсларини бошқаришни яхшилаш” — Жаҳон банкининг 337,4 млн долларлик молиявий кўмаги асосида амалга оширилаётган яна бир йирик лойиҳа ҳисобланади. Ислом тараққиёт банки эса “Сурхондарё вилоятида сув ресурсларини бошқаришни яхшилаш” лойиҳасига 122,7 миллион доллар ажратди.Шу билан бир қаторда, республикамизда халқаро молиявий институтлар иштирокидаги бошқа йирик лойиҳалар ҳам амалга оширилмоқда. Жумладан, Ислом тараққиёт банки иштирокидаги “Хоразм вилояти Тошсокин тизимининг магистрал суғориш каналларини тиклаш” лойиҳасининг қиймати 144,2 млн долларга баҳоланди. Франциянинг 38,26 млн долларлик маблағи эвазига эса “Навоий” ва “Учқора” насос станцияларини реабилитация қилиш” лойиҳаси амалга оширилмоқда.Айни пайтда Жаҳон банкининг 74,55 млн долларлик молиявий кўмагида “Ўзбекистон дренаж лойиҳаси”, ОПЕКнинг 12 млн доллардик маблағи ҳисобиданБухоро вилоятида “Қуйимозор” станциясини реабилитация қилиш” ва Хитойнинг 14 млн долларлик кредити асосида “Қоракўл насос станциясини реабилитация қилиш” лойиҳалари ўз ниҳоясига етди.2013 йилда қабул қилинган “2013 — 2017 йиллар даврида суғориладиган ерларнинг мелиоратив ҳолатини янада яхшилаш ва сув ресурсларидан оқилона фойдаланиш чора-тадбирлари тўғрисида”ги Ўзбекистон Республикаси Президентининг қарорига мувафиқ, ирригация тармоқларини қуриш, реконструкция қилиш, таъмирлаш ва қайта тиклаш ҳамда томчи билан суғориш тизимини жорий эташ бўйича комплекс чора-тадбирлар амалга оширилади. Қарорга мувофиқ, 2013-2017 йилларда мазкур мақсадларга 1,2 млрд доллар сарфланади.Айни пайтда томчи билан суғориш тизими 15,5 минг гектар ҳудудга ўрнатилган бўлиб, келгусида бундай майдонлар имтиёзли кредитлар эвазига 25 минг гектарга етказилиши белгиланган.


Ўзбекистон имомлари Мирзиёевдан азонни овоз кучайтиргичда айтишга руxсат сўрашди\nЎз манбасига таяниб хабар қилган Azon.uz сайтининг ёзишича, йиғилиш иштирокчилар масжидларда азонни овоз кучайтиргичлар воситасида чақиришга рухсат бериладими, деган саволни ўртага ташлаган.\nХабарда манбадан шундай иқтибос келтирилади: «Савол-жавобларда айтилдики, Москванинг Кремлида ҳам азон айтиляпти. Ёки бўлмаса христиан динига эътиқод қилувчилар қўнғироқларини чалишяпти. Ҳеч кимнинг уйқуси бузилётгани йўқ. Қолаверса, Президентимизнинг доимо ҳаракатчан эканлиги, тонг саҳарда туриши, тонгда қилинган иш эса баракали бўлишлиги айтиб ўтилди”.\nИзоҳ берган шайх Абдулазиз Мансурга кўра, аслида Диний идора бу ва яна бошқа масалалар - хотин-қизларнинг рўмол ўраши, мактабларда "Диншунослик" дарсларини қайта тиклаш каби қатор масалаларда рухсат берилишини сўраб, президент Мирзиёев девонига мурожаат қилган. "Ҳозир шунга жавоб кутаяпмиз. Кўриб турибсиз, кейинги бир йил ичида шунча яхши ўзгаришлар бўлди, Худо хоҳласа, бу ёғига ундан ҳам яхши ўзгаришлар бўлади, деб умид қилиб турибмиз", - деди, шайх Абдулазиз Мансур.\nЎзбекистонда авваллари ҳам азонни баланд овозда айтилишига ҳеч қачон расмий тақиқ қўйилмаган. Бироқ, Президент Ислом Каримов даврида мамлакатда муайян ёзма тақиқлар мавжуд бўлган, жумладан, республикадаги масжидларда азонни овоз кучайтиргичда айтилиши ман қилинган.